“لەمەودوا حه‌له‌ب و مووسڵ رووبه‌ڕووبوونه‌وی داعش دیاری ده‌كه‌ن” – كوردى پۆست\naa.com\t“لەمەودوا حه‌له‌ب و مووسڵ رووبه‌ڕووبوونه‌وی داعش دیاری ده‌كه‌ن”\t19/10/2016 kurdipostgroupLeave a comment\tجێگری سه‌رۆكوه‌زیرانی توركیا، نومان كورتوڵموش:\n– “حه‌له‌ب و مووسڵ، دوو شارن كه له‌مه‌ودا رووبه‌ڕووبوونه‌وی داعش دیاری ده‌كه‌ن. هه‌روه‌ها دوو هێمای گرنگن بۆ به‌رقه‌راربوونی هاوسه‌نگیی له ناوچه‌كه‌دا یان ته‌واو به پێچه‌وانه‌وه. سه‌رچاوه Anadolu Ajansı Güncel Haberler\n"لەمەودوا حه‌له‌ب و مووسڵ رووبه‌ڕووبوونه‌وی داعش دیاری ده‌كه‌ن"\tPost navigation\nPrevious Postباندی ڕۆحانی داواکاری داخستنی پەروەندەی جینایەتەکانی ساڵی ٨٨ ـەNext Postنەیمار لەگەڵ بەرشەلۆنە دەجەنگێت وه‌ڵامدانه‌وه Cancel reply\tEnter your comment here...


تاریخ : 10 / 04 / 1393 زمان : 12:12\nمن و تو با هم در این خاک متولد شدیم. تو وارث تاریخ 2700 ساله شدی و فرهنگ اصیل ایرانی، اما من مجبور به نسیان تاریخ 6500 هزار ساله خود شدم. تو در مدرسه به زبان مادریت شعر خواندی و جایزه گرفتی و من به دلیل صحبت به زبان مادریم حکم اخراج. تو تنها به این دلیل که میتوانستی زبان مادریت را حرف بزنی با سواد بودی و من با اینکه در هفت سالگی دومین زبان را آموخته بودم بیسواد و کودن! تو برای گسترش زبان مادریت کتاب، مدرسه، رادیو، تلویزیون، مجله، نشریه و بودجه داشتی و من به دلیل زبان مادریم تحقیر، تهدید و تنبیه. برای تو به جهت رونق زبان مادریت در کشورهای بە دردنخورستان پول نفت دادند و برای من به جهت برپایی شب شعر کُردی در زیرزمین خانه هایم، زندان.\nشروع فعاليت دوباره ي اين وبسايت بعد از پايان دوره ي آموزشي نظامي- سياسي در كردستان غربي\nخداحافظ دنياي وبلاگ نويسي\nتاریخ : 11 / 12 / 1392 زمان : 8:42\nبه‌هه‌شت و دۆزه‌خ بۆ من تازه نین.<?xml:namespace prefix = o ns = "urn:schemas-microsoft-com:office:office" />\nهاوکات و هاوجێ\nئه‌ویشم دیوه، ئه‌میشم دیوه:\nنیشتمانی من، له‌وه‌تی هه‌یه،\nبه‌هه‌شته و دۆزه‌خ ده‌وری ته‌نیوه!\nسڵاو هاوڕێیان. دووباره چالاکی خۆمان به‌م پارچه شێعره له مامۆستای ڕێزدار، کاک عه‌بدوڵڵا په‌شێو ده‌ست پێکردووه و سوپاسی ته‌واوی ئه‌و که‌سانه ده‌که‌م که له‌م ماوه که نادیار بووین، هه‌ر به‌رده‌وام بوون له ڕێگامان. هیوادارم له داهاتوودا زۆرتر له پێش به‌رده‌وام بین له‌م ڕێگا پیرۆزه. ئێمه وه‌ک به‌ڕێوبه‌رانی ئاواتی کوردستان له ته‌واوی ئه‌و که‌سانه که خۆیان به خه‌م خۆری ئه‌م گه‌له ئه‌زانن، داواکارین که به چه‌کی قه‌ڵه‌م و بیر و بڕوا، وه‌رنه ریزی ئێمه‌وه، تاکوو نه‌ختێک بایه‌خ بده‌ین به کلتوور و فه‌رهه‌نگ و ئه‌ده‌ب و زمانی دایکیمان که به ده‌خه‌وا له مترسییه‌کی زۆر گرنگدایه. تاکوو نه‌ختێک ده‌نگی میله‌تی زۆڵم لێ کراوی کورد له جیهان به‌رز بکه‌ینه‌وه و تاکوو نه‌ختێک ڕایبگه‌یه‌نین که ئێمه‌ی ماڵپه‌ڕ نووس، شتێکمان بۆ وتن هه‌یه. داواکارین له‌و که‌سانه که له ئه‌م ماڵپه‌ڕه چالاکی ئه‌که‌ن، هیچ کات ناوی ڕاسته‌قینه‌ی خۆیان نه‌نووسن و له ناوی تایبه‌تی که‌ڵک وه‌ربگرن. چون به داخه‌وه له ئاسایه‌ش قه‌ده‌غه‌ن کراوین. سه‌ربه‌رز بن بۆ گه‌ل و خاکی وڵاتتان.


ئەحمەد تورک لە کارەکەی دەرکراو ئاکەپەییەک خرایە شوێنی | یاریکورد یاهەق\nئەحمەد تورک لە کارەکەی دەرکراو ئاکەپەییەک خرایە شوێنی\nPosted by Admin | nov 17, 2016 | کوردی | 0 |\nئەحمەد تورک، هاوسەرۆکی شارەوانی شاری گەورەی مێردین لەکار دەرکرا و خۆسەپێنەر لەجیاتی ئەو لە شارەوانی دانرا، ئەحمەد تورک رایگەیاند، کە لە ١٢ی ئەیلول و نەوەدەکانەوە هیچیان بەرامبەرمان پێنەکراوە، لەمەودواش ناتوانن.\nئەحمەد تورک، هاوسەرۆکی شارەوانی شاری گەورەی مێردین لەسەر فەرمانی وەزیری کاروباری ناوخۆی تورکیاوە لەکار دەرکراو لەجیاتی ئەو موستەفا یامان، پارێزگاری مێردین وەکو خۆسەپێنەر لە شارەوانی دانرا.\nپۆلیسی تورکیا سەرلەبەیانی ئەمڕۆ بە ئۆتۆمبێلی زرێپۆش شارەوانی شاری گەورەی مێردینیان گەمارۆدا و و هاتوچۆ بۆ ناو شارەوانیەکەیا قەدەغەکرد، ئەحمەد تورک پاش ئەوەی لەکار دەرکرا لێدوانێکیدا و رایگەیاند:»دەسەڵاتداری ئاکەپە بەنیازە هەمووان بێدەنگ بکات، بەڵام سەرناکەوێت لەم کارەدا».\nئەحمەد تورک، هاوسەرۆکی شارەوانی مێردین راشیگەیاند:»لە نەوەدەکانیشدا بەهەمان شێوە هێرشیان کردە سەرمان، بەڵام سەرنەکەوتن، هێچیان بەرمبەرمان پێناکرێت، وەکچۆن ئەو کات سەرمان دانەنەواند ئێستاش سەردانانەوێنین».\nئەحمەد تورک وتی:»ئاکەپە بەنیازە بە فشار خەڵک بێێدەنگ بکات، دەیەوێت گەل لەناو ببات، بەڵام گەلی کورد گەلێکی رێکخراوە و وەڵامی ئەو هێرشانە دەداتەوە و پوچەڵیان دەکاتەوە».\nهاوسەرۆکی شارەوانی شاری گەورەی مێردین وتیشی:»فشار و هێرشێکی قورس دژی ئێمە هەیە، بەڵام گرنگ نیە و ئێمە بەردەوام دەبین لە تێکۆشانمانداو بەرخۆدان دەکەین».\nPreviousمشکلات زنان یارسان در نظام جمهوری اسلامی ایران\nNextآیا احزاب کرد ایرانی از عربستان پول و سلاح گرفته‌اند؟\nڕاگەێندراوی یەکێتی شۆڕشگێرانی کوردستان لە پێوەندی گیانبەختکردنی دیار غەریب و هاورێەکانی (25 979)


مەکتەبی سياسی يەکێتی لەسەر دۆخی ئەمنی کەرکوک هاتە دەنگ\nHome›هەواڵ›کوردستان›مەکتەبی سياسی يەکێتی لەسەر دۆخی ئەمنی کەرکوک هاتە دەنگ\nمەکتەبی سياسی يەکێتیی نيشتمانیی کوردستان لەسەر تێکچونی دۆخی ئەمنی لە شاری کەرکوک و دەستگيرردنی ژمارەيەک گەنج هاتە دەنگ لە راگەيەندراوێکدا بڵاويکردەوە: “لە دوێنێ شەوەوە بافڵ تاڵەبانی، ھاوسەرۆکی یەکێتیی نیشتمانیی کوردستان، مستەفا کازمی، سەرۆکوەزیرانی عێراقی لە دۆخەکە ئاگادارکردۆتەوە”.\nمەکتەبی سیاسی یەکێتیی نیشتمانیی کوردستان بە نیگەرانییەوە لەو دۆخە نەخوازراوە ئەمنییەی کەرکوک دەڕوانێت کە لەماوەی دوو رۆژی رابردوودا دروستکراوە، بۆ ھەموو لایەکی رووندەکەینەوە لە دوێنێ شەوەوە ھەڤاڵ بافڵ تاڵەبانی، ھاوسەرۆکی یەکێتیی نیشتمانیی کوردستان، بەڕێز مستەفا کازمی، سەرۆک وەزیرانی عێراق لە پەلاماردانی ماڵی کورد و پێشێلکاری ھێزە ئەمنییەکان و دەستگیرکردنی گەنجان ئاگادارکردۆتەوە، لە پەیوەندی بەردەوام بووە لەگەڵ سەرۆک وەزیران و بەرپرسانی باڵا لە بەغدا بۆ چارەسەرکردنی کێشەکە و ئازادکردنی دەستگیرکراوەکان و دووپاتیکردۆتەوە ئەو دۆخە دروستکراوە جێگای قبوڵکردن نییە.\nیەکێتیی نیشتمانیی کوردستان کەرکوک و کەرکوکییەکان لە ھەر موزایەدە و دروشم بازییەک بە گەورەتر دەزانێت کە ھەندێک لایەن و لە نێوانیاندا ھەندێک لە ئەندامانی مەکتەبی سیاسی پارتی دیموکراتی کوردستان بۆ مەرام و دەستکەوتی بچووکی حیزبی دۆزی گەورەی کەرکوک و چارەنووسەکەی و دانیشتوانی دەخاتە بەردەم مەترسی و گەمەی سیاسی، کە ئەمە لای ئێمە جوڵەیەکی سیاسی نالۆژیکییە بۆیە یەکێتی ھێزی بەرپرسیارەو پرەنسیپی پاراستنی گیانی پێکەوە ژیان و ئاشتیانە دەگرێتەبەر و پارێزگاری لەو پێکەوە ژیانەی کەرکوک دەکات، ھاوکات پارێزەری ماف و خاک و کوردستانی بوونی شارەکە دەکاتەوە و بەم ستراتیژە کاردەکات و لەھیچ لایەنێکی قبوڵناکات درێژە بەم جۆرە رەشبگیرییە بدات و ژیان و ئاشتەوایی کۆمەڵایەتی بخاتە مەترسییەوە بۆ ھەر ئەگەرێکیش یەکێتی بژاردەی یەکلاکەرەوەی ھەیە.\nراگەیەندراوی مەکتەبی سیاسی یەکێتیی نیشتمانیی کورستان\nبە هەوڵی بافڵ تاڵەبانی دەستگیرکراوانی کەرکوک ئازاد دەکرێن\nغازی كەركوكی بۆ كەمال كەركوكی: حزبەكەی تۆ كێشە بۆ كەركوك دروستدەكات\nسایلۆی سلێمانی: دووشەممە چەکی پارەی گەنمی 2020 دابەشدەکرێت\nپه‌رله‌مانتارێكى عه‌ره‌ب: ترسمان له هه‌رێمى كوردستان هه‌یه\nهۆکارەکانی کۆچی گەنجان بۆ دەرەوەی وڵات چییە؟\nڤیدیۆ:بەرشەلۆنە بە بردنەوەیەکی گەورە دەستی بە لالیگا کردەوە\nلەبارەی لابردنی سێ سفری دینارەوە روونکردنەوە دەدرێت


عیراق داهاتی نەوت و مەرزە سنورییەكانی هەرێم ئاشكرا دەكات – تۆڕی میدیایی خەڵک\nعیراق داهاتی نەوت و مەرزە سنورییەكانی هەرێم ئاشكرا دەكات\n2019/06/17 - 7:36 PM\nلیژنەی وزەی پەڕلەمانی عیراق، پارەی ساڵانەی فرۆشتنی نەوت و داهاتی مەرزە سنورییەكانی هەرێمی كوردستان ئاشكرا دەكات و پێیوایە هەرێمی كوردستان لەو ڕێگەیەوە زیاتر لە 14 ملیار دۆلاری دەستدەكەوێت.\nفالح خەزعەلی، ئەندامی لیژنەی وزە لە پەڕلەمانی عیراق لە لێدوانێكیدا بۆ ماڵپەڕی (عین العراق نیوز) ڕایگەیاندووە، “حكومەتی هەرێمی كوردستان داهاتی نەوتی ڕادەستی كۆمپانیای بەبازاڕكردنی نەوتی نیشتمانی نەكردووە، بە هەمان شێوە داهاتی مەرزە سنورییەكانیشی نەداوەتە حكومەتی فیدڕاڵ”.\nخەزعەلی پێیوایە، “داهاتی ساڵانەی هەرێمی كوردستان لە فرۆشتنی نەوت و مەرزە سنورییەكان، زیاترە لە 14 ملیار دۆلارە، ئەو پارەیەش گەر بگاتە دەستی حكومەتی فیدڕاڵ سودێكی زۆری لێوەردەگیرێت، لەڕووی پرسی چارەسەركردنی بێكاری و خزمەتگوزارییەكانی تر”.\nعيراقنەوتی هەرێمهەرێمی كوردستان\nبەهای دۆلار و تمەن دابەزین\n(خەڵك) هەڵوێستی هاوپەیمانیەكەی عامری بۆ بوون بە ئۆپۆزسیۆن ئاشكرا دەكات


٧ــ كێشه‌ی دانیشتوان، خێزان، ژن و ره‌گه‌زپەرستی كۆمه‌ڵگا\nلە روانگەی بایۆلۆژیەوە هەڵسەنگاندنی ژن وه‌ك ره‌گه‌زێکی جیاواز، له‌سه‌رووی ئەو هۆكارانەوە دێت کە نابینایی سه‌باره‌ت به راستینه‌كانی كۆمه‌ڵگا دێت. جیاوازی ره‌گه‌ز به‌ته‌نیا سه‌ربه‌خۆ نابێته هۆكاری هیچ كێشه‌یه‌كی كۆمه‌ڵگا. هه‌روه‌كو چۆن دوالیزمی هیچ گه‌ردیله‌یه‌كی ناو هه‌بوونه‌كانی گه‌ردوون وه‌ك كێشه تاوتوێ ناكرێت، دوالیزمه‌كه‌ی هه‌بوونی مرۆڤیش وه‌ك كێشه نابینرێت. به‌ڵام ته‌نیا ده‌شێت له ڕێگه‌ی فه‌لسه‌فیه‌وه وه‌ڵامی پرسیاری "بۆچی هه‌بوون و ژیان دوالیزمه؟" بدرێته‌وه. ده‌شێت شیكاری ئۆنتۆلۆژی (زانستی هه‌بوون) له وه‌ڵامی پرسیاری (كێشه نییه) بگه‌ڕێت. وه‌ڵامی من به‌م جۆره‌یه: له‌ده‌ره‌وه‌ی دوالیزم، به‌چه‌شنێكی دیكه هه‌بوون و ژیان نه‌ده‌بوو. دوالیزم شێوازی فه‌راهه‌مكردنی هه‌بوونه. ئه‌گه‌ر ژن و پیاو له‌دۆخی ئێستادا نه‌بن، ته‌نانه‌ت ناتوخم (بێ هاوتا)بن، له‌م دوالیزمه رزگاریان نابێت. ئه‌مه‌یه ئه‌و بوویه‌ره‌ی به‌جووت ره‌گه‌زی (نێره‌مووك) ناوده‌برێت. پێویسته نه‌شڵه‌ژێین و سه‌رسوڕماو نه‌بین. به‌ڵام دوالیزمه‌كان به‌رده‌وام مه‌یلیان به‌لای دروستكردنی جیاوازیه‌وه‌یه. هه‌روه‌ها له‌م مه‌یله دوالیزمه‌دا ده‌توانرێت به‌دوای به‌ڵگه‌ی ژیری ره‌های گه‌ردوون (geist)دا بگه‌ڕێن. هه‌ردوولایه‌نی دوالیزم نه‌باش، نه‌خراپن: ته‌نیا له‌یه‌كتر جیاوازن، ناچارن جیاواز بن. ئه‌گه‌ر دوالیزمه‌كان وه‌ك یه‌كتریان لێبێت، هه‌بوون فه‌راهه‌م نابێت. بۆ نموونه: له‌رێگای دوو ژن به‌یه‌كه‌وه، یان دوو پیاو كێشه‌ی زۆربوونی هه‌بوونی كۆمه‌ڵگا شیكار ناكرێت. له‌م سۆنگه‌یه‌وه؛ پرسیاری"بۆچی ژن یاخود پیاو؟" بێ به‌هایه یاخود هه‌ر به‌دوای وه‌ڵامی ئه‌م پرسیاره‌دا بگه‌ڕێین، ده‌توانرێت وه‌ڵامێكی فه‌لسه‌فی به‌م جۆره‌ی بدرێته‌وه، گه‌ردوون ناچاره ( ئاره‌زووی وه‌هایه، مه‌یلی وه‌هایه، ئه‌قڵی وا ده‌خوازێت) به‌مجۆره پێكبێت.\nله‌م چوارچێوه‌یه‌دا لێكۆڵینه‌وه‌و تاوتوێكردنی ژن وه‌ك چڕبوونه‌وه‌ی په‌یوه‌ندییه كۆمه‌ڵایه‌تیه‌كان، ته‌نیا واتادارنییه، به‌ڵكو لە هەمانکاتدا سه‌باره‌ت به شیكاركردن و تێپه‌ڕكردنی گرێكوێره‌كانی كۆمه‌ڵگاش بایه‌خێكی مه‌زنی هه‌یه. له‌به‌رئه‌وه‌ی روانگه‌ی پیاوسالاری جۆرێك له لێخۆشبوونی به‌ده‌ستهێناوه، شكاندنی ئه‌و نابیناییه‌ی سه‌باره‌ت به ژن له ئارادایه، به واتایه‌ك له واتاكان هاوشێوه‌ی پارچه‌كردنی ئه‌تۆمه. بۆ شكاندنی ئه‌م كوێرایه‌تیه‌ش پێویستی به پیشاندانی هه‌وڵێكی گه‌وره‌ی رۆشنبیری و رووخاندنی پیاوێتی باڵاده‌ست هه‌یه. هه‌رچی له‌به‌ره‌ی ژندایه، به‌و ڕاده‌یه‌ی شیكاركردنی ئه‌و ژنه پێویسته كه له‌بنه‌ڕه‌تدا به‌شێوه‌یه‌كی كۆمه‌ڵایه‌تی ئاواكراوه، ته‌نانه‌ت كردوویه‌تی به شێوازی هه‌بوونی خۆی، له هه‌مانكاتدا رووخاندنیشی پێویسته. ئه‌و بێ ئومێدی (پراكتیزه‌نه‌بوونی ئۆتۆپیا، به‌رنامه‌و پره‌نسیپه‌كان)یه‌ی له‌سه‌ركه‌وتن یان سه‌رنه‌كه‌وتنی ته‌واوی تێكۆشانه‌كانی ئازادی، یه‌كسانی، دیموكراتی، ئه‌خلاقی، سیاسی و چینایه‌تیه‌كان جێگای باسه، شوێنپه‌نجه‌ی شێوه‌ی په‌یوه‌ندی (نێوان ژن و پیاو) باڵاده‌ستی (ده‌سه‌ڵاتداری) له‌خۆوه ده‌گرێت كه نه‌شكێنراوه. سەرجەم ئه‌و په‌یوه‌ندیانه‌ی ته‌واوی نایه‌كسانی، كۆیلایه‌تی، سته‌مكار، فاشیست و ملیتاریسته‌كان تێر خۆراك ده‌كات، سه‌رچاوه‌ی بنه‌ڕه‌تی خۆی له‌م شێوه‌یه‌ی په‌یوه‌ندیه‌وه وه‌رده‌گرێت. ئه‌گه‌ر خوازیارین ئه‌و لایه‌نه په‌سه‌ندو ماقوڵانه له زاراوه‌كانی یه‌كسانی، ئازادی، دیموكراسی و سۆسیالیزم باربكه‌ین كه بێ هیوایی ناخوڵقێنێت، ناچارین تۆڕی ئه‌و په‌یوه‌ندیانه شیكارو پارچه‌پارچه بكه‌ین كه له‌ده‌وروبه‌ری ژن چێنراوه‌و هێنده‌ی په‌یوه‌ندی نێوان كۆمه‌ڵگا-سروشت كۆنه. جگه له‌مه هیچ رێگایه‌كی دیكه به‌ره‌و دیموكراسی، یه‌كسانی و ئازادیه‌كی راسته‌قینه‌و ئه‌خلاقێكی دوور له دووڕوویی ناچێت.\nله‌سه‌رده‌می سه‌رهه‌ڵدانی پله‌دارییه‌وه واتای ئایدیۆلۆژیای ده‌سه‌ڵات له ره‌گه‌زپەرستی باركراوه. ئه‌مه‌ش له‌نزیكه‌وه گرێدراوی جیابوونه‌وه‌ی چینایه‌تی و ده‌سه‌ڵاتدارێتییه. ته‌واوی لێتوێژینه‌وه شوێنه‌وارناسی، ئه‌نترۆپۆلۆژی و تێڕوانینه هه‌نووكه‌ییه‌كان پیشانیده‌ده‌ن كه‌قۆناخێك هه‌بووه ژن سه‌رچاوه‌ی دەستڕۆیی (ئۆتۆریتە)بووه‌و ئه‌م قۆناخه‌ش درێژخایه‌ن بووه. ئه‌م كاریگه‌رییه، كاریگه‌ری ئه‌و ده‌سه‌ڵاته نییه كه له‌سه‌ر زێده-به‌رهه‌م ئاواكراوه، به‌پێچه‌وانه‌وه كاریگه‌ریه‌كه سه‌رچاوه‌ی خۆی له سوودبه‌خشی و وه‌چه‌خستنه‌وه (زاوزێ) و هێزه‌كانی هه‌بوون (ژیان) وه‌رده‌گرێت. ژیری سۆزداری كه كاریگه‌ریه‌كه‌ی له ژندا زیاتره، رایه‌ڵه‌ی به‌هێزی له‌گه‌ڵ ئه‌م ئافراندن (هه‌بوون)ـه دا هه‌یه. به‌شێوه‌یه‌كی زه‌ق و به‌رچاو جێنه‌گرتنی ژن له‌ناو شه‌ڕه‌كانی ئه‌و ده‌سه‌ڵاته‌ی له‌سه‌ر زێده-به‌رهه‌م ئاواكراوه، په‌یوه‌ندییان به پێگه‌و شێوازی هه‌بوونه كۆمه‌ڵایه‌تیه‌كه‌یەوە هه‌یه.\nدۆزینه‌وه مێژوویی و تێبینیه هه‌نووكه‌ییه‌كان روونیده‌كه‌نه‌وه كه پیاو رۆڵی پیشه‌نگایه‌تی په‌ره‌پێدانی ده‌سه‌ڵاتی گرێدراو به سیسته‌می ده‌وڵه‌تی و پله‌داری بینیوه. له‌م پێناوه‌شدا پێویستی به‌تێپه‌ڕاندن و شكاندنی كاریگه‌ری ژن هه‌بوو، كه تا دوا قۆناخی كۆمه‌ڵگای نیولیتیك به‌هێزبوو. دیسان دۆزینه‌وه مێژوویی و چاودێرییه رۆژانه‌ییه‌كانمان ده‌یسه‌لمێنن كه له‌م باره‌یه‌وه تێكۆشانی درێژخایه‌ن، هه‌مه‌لایه‌ن و مه‌زن ئه‌نجامدراوه. به‌تایبه‌تیش میتۆلۆژیای سۆمه‌ر كه لەم بارەیەوە وه‌ك یادگای مێژوو و سروشتی كۆمه‌ڵایه‌تییه، له‌م لایه‌نه‌وه تابڵێی رۆشنكه‌ره‌وه‌یه.\nمێژووی شارستانیه‌ت له‌هه‌مانكاتدا مێژووی دۆڕاندن و ونبوونی ژنیشه. ئه‌م مێژووه به خوداوه‌ندو به‌نده‌كانیه‌وه، حوكمڕان و ره‌عیه‌كانیه‌وه، ئابووری، زانست و هونه‌ره‌كه‌یه‌وه مێژووی پته‌وبوونی كه‌سایه‌تی پیاوی ده‌سه‌ڵاتداره. له‌م سۆنگه‌یه‌وه؛ دۆڕاندن و ونبوونی ژن، به‌ناوی كۆمه‌ڵگاوه كه‌وتن و دۆڕانێكی مه‌زنه. كۆمه‌ڵگای ره‌گه‌زگه‌را به‌رئه‌نجامی ئه‌م كه‌وتن و دۆڕاندنه‌یه. پیاوی ره‌گه‌زپه‌رست كاتێك فه‌رمانڕه‌وایه‌تی كۆمه‌ڵایه‌تی خۆی له‌سه‌ر ژن ئاوا كرد، هێنده ئاره‌زوومه‌نده كه هه‌مووجۆره په‌یوه‌ندیه‌كی سروشتی ده‌كات به نمایشێكی باڵاده‌ستی. دیارده‌یه‌كی بایۆلۆژی وه‌ك په‌یوه‌ندی زایه‌ندی به‌رده‌وام په‌یوه‌ندی ده‌سه‌ڵاتی لێ باركراوه. ئەو پەیوەندییە زایەندییەی پیاو لەگەڵ ژنی دەبەستێت بە هەوای بەدەستهێنانی سەرکەوتن ئەنجامیدەدات. له‌م لایه‌نه‌وه خوو و راهاتنێكی به‌هێزی ئاواكردووه. لەم لایەنەوە چه‌ندین گوته‌ی داهێناوه، چه‌ندین چیرۆك و وشه‌ی وه‌ك "خراپم كرد"، "ئیشیم ته‌واوكرد"، "ماچه (حولحولی)"، "جاشولكه له سكی و قامچی له‌سه‌ر پشتی كه‌م مه‌كه!"، "له‌شفرۆشی، قه‌حپه"، "كوڕێكی كچانه"، "ئه‌گه‌ر كچه‌كه‌ت سه‌ربه‌ست كه‌یت راده‌كاته لای ده‌هۆڵچی یان زوڕنا ژن"، "زوو سه‌ری گرێده" باس ده‌كرێت. زۆر ئاشكرایه كه په‌یوه‌ندی زایه‌ندی و ده‌سه‌ڵات چۆن و تا چ راده‌یه‌ك له‌ناو كۆمه‌ڵگا به‌كاریگه‌ره. راستییه‌كی سۆسیۆلۆژییه كه له رۆژی ئه‌مڕۆشماندا "مافی كوشتن"یشی له‌ناودا، هه‌ر پیاوێك خاوه‌ن مافێكی بێ سنووره له‌سه‌ر ژن. ئه‌م "ماف"انه رۆژانه جێبه‌جێده‌كرێن. په‌یوه‌ندییه‌كان زیاتر كاره‌كته‌ری ده‌ست بۆ بردن و لاقه‌كردنی هه‌یه.\nله چوارچێوه‌ی ئه‌م روانگه كۆمه‌ڵایه‌تیه‌دا خێزان وه‌ك ده‌وڵه‌ته بچووكه‌كه‌ی پیاو ئاواكراوه. به درێژایی مێژووی شارستانیه‌ت به‌رده‌وام تۆكمه‌كردن و به‌كاریگه‌ركردنی شێوازی كامڵكردنی ئه‌و ده‌زگایه‌ی خێزانی پێده‌ڵێن، هۆكاره‌كه‌ی بۆ ئه‌و هێزه گه‌وره‌یه ده‌گه‌ڕێته‌وه كه به ئامێره‌كانی ده‌وڵه‌ت و ده‌سه‌ڵاتی ده‌گه‌یه‌نێت. یه‌كه‌میان؛ خێزان له تەوەرەی پیاوه‌وه ده‌كرێت به‌ده‌سه‌ڵات و بۆ خانه‌یه‌كی كۆمه‌ڵگای ده‌وڵه‌ت وه‌رده‌چه‌رخێنرێت. دووه‌میان؛ لە رێگای خێزانەوە كاركردنی بێ سنوورو بێ به‌رامبه‌ری ژن ده‌خاته ژێر گه‌ره‌نتیه‌وه. سێیه‌میان؛ منداڵ به‌خێو ده‌كات و پێویستیه‌كانی ژماره‌ی دانیشتوان فه‌راهه‌م ده‌كات. چواره‌میان؛ وه‌ك مۆدێلی رۆڵ بینین، ئاڵووده‌بوون و كۆیلایه‌تی له‌ناوته‌واوی كۆمه‌ڵگادا بڵاوده‌كاته‌وه. به‌م ناوه‌ڕۆكه‌یه‌وه له راستیدا خێزان ئایدیۆلۆژیایه‌كه. ئه‌و ده‌زگایه‌یه كه ئایدیۆلۆژیای خانه‌دانێتی تێیدا چالاك بووه. له‌هه‌ر خێزانێكدا پیاو خۆی به‌خاوه‌نی خانه‌دانێك داده‌نێت. ئه‌م ئایدیۆلۆژیایه‌ی خانه‌دانێتی زۆر به‌كاریگه‌ره له‌وه‌ی وه‌ك راستینه‌یه‌كی گرنگ ده‌رك به‌خێزان بكرێت. خێزانێك چه‌نده ژماره‌ی ژن و منداڵه‌كانی زیاد بێت، پیاو به‌وڕاده‌یه سه‌ربه‌رزه‌و دڵنیایه. به‌م دۆخه‌ی ئێستایه‌وه هه‌ڵسه‌نگاندنی خێزان وه‌ك ده‌زگایه‌كی ئایدیۆلۆژی بایه‌خداره. به‌م ره‌وشه‌ی ئێستایه‌وه ئەگەر ژن و خێزان له‌ژێر سیسته‌می شارستانیه‌ت، واته له‌ژێر ده‌سه‌ڵات و ده‌وڵه‌ت بكێشنه‌وه، ئەوا به‌ناوی سیسته‌مه‌وه شتێكی زۆركه‌م ده‌مێنێته‌وه. به‌ڵام باجه‌كه‌ی ئه‌م شێوازه، شێوازی هه‌بوونێكی ناكۆتای ژنه كه له‌ژێر ئازار، هه‌ژاری، ئاڵووده‌و دۆڕاوی دۆخی شه‌ڕێكی به‌رده‌وامی توندو ئاست نزمی ئاشكراو راگه‌یه‌نراودا ده‌ناڵێنێت. "پاوانی پیاو" كه وه‌ك زنجیره‌ی دووه‌می پاوان به‌سه‌ر جیهانی ژندا سه‌پێنراوه، وه‌ك بڵێی هاوشێوه‌و هاوته‌ریبی پاوانه‌كانی سه‌رمایه‌یه كه به درێژایی مێژووی شارستانیه‌ت له‌سه‌ر كۆمه‌ڵگا به‌ڕێوه‌یان بردووه. له‌هه‌مانكاتدا كۆنترین و به‌هێزترین پاوانێتی. له‌م خاڵه‌وه هه‌ڵسه‌نگاندنی هه‌بوون (ژیانی)ی ژن وه‌ك كۆنترین جیهانی داگیركراو به‌ره‌و ئه‌نجامی راست و واقیعیترمان ده‌بات. ئه‌گه‌ر له‌باره‌یانه‌وه بڵێین: ژنان كۆنترین گه‌لی كۆڵۆنیكراوە كه نه‌بووه به میلله‌ت (ئوممه‌ت) راستتره.\nسه‌رباری ته‌واوی رازاندنه‌وه‌كانی لیبڕالیزم، وه‌ك چۆن مۆدێرنیته‌ی سه‌رمایه‌داری ستاتۆ كۆنه‌كه‌ی نەرووخاندو ژنی بەرەو یه‌كسانی و ئازادی نەبرد، ئه‌ركی دیكه‌شی لێ باركردووه و ژنی خستۆته ژێر باری ستاتۆیه‌كه‌وه كه زۆر له‌هی جاران قورستتره. ستاتۆكانی له‌جۆری هه‌رزانترین كرێكار، كرێكاری ماڵه‌وه، كرێكاری بێ به‌رامبه‌ر، كرێكاری نه‌رم و خزمه‌تكاری پیشانیده‌دات كه ره‌وشی قورستتر بووه. له‌سه‌ر ئه‌مه‌شه‌وه به‌كارهێنانی وه‌ك ئامرازێكی ریكلام و كه‌ره‌سته‌یه‌كی مه‌گازنی راگه‌یاندن قووڵتركراوه‌ته‌وه. ته‌نانه‌ت جه‌سته‌كه‌شی وه‌ك ئامرازێكی هه‌مه‌لایه‌نی به‌كارهێنان و قۆستنه‌وه كاڵایه‌كه سه‌رمایه ده‌ستبه‌رداری نابێت. به‌رده‌وام ئامرازی وروژاندن و هاندانی ریكلامكردنه. به‌كورتی، به به‌رهه‌مترین نوێنه‌ری كۆیله‌ی مۆدێرنه. ئایا ده‌توانرێت بیر له كاڵایه‌كی به‌مجۆره بكرێته‌وه كه هه‌م له‌و كۆیله‌یه به‌هادارتره كه زۆرترین قازانج به‌ده‌ست دێنێت، هه‌م ئامرازێكی ئاره‌زووه ناكۆتاكانه؟\nكێشه‌ی دانیشتوان له‌نزیكه‌وه گرێدراوی ره‌گه‌زپەرستی، خێزان و ژنه. زۆری ژماره‌ی دانیشتوان، واتای سه‌رمایه‌یه‌كی زیاتره. "ژنێتی یان ژنی ماڵه‌وه" كارگه‌ی زیادكردنی دانیشتوانه. ده‌توانین به‌كارگه‌ی به‌رهه‌مهێنانی ئه‌و موڵكه "منداڵ" به‌نرخانه ناوی ببه‌ین كه سیسته‌م پێویستیه‌كی زۆری پێیه‌تی. به‌داخه‌وه له‌ژێر سایه‌ی سیسته‌می باڵاده‌ستی پاوانخوازدا خێزان خراوه‌ته ناو ئه‌م ره‌وشه‌وه. له‌كاتێكدا باجی ته‌واوی ئێش و ئازارو زه‌حمه‌تیه‌كان به‌سه‌ر ژندا ده‌بڕێت، هه‌رچی به‌های موڵكه‌كه‌یه به‌هادارترین دیاری سیسته‌مه. زیادبوونی ژماره‌ی دانیشتوان هه‌ره زێده ژن په‌رێشان ده‌كات. له ئایدیۆلۆژیای خانه‌دانێتیشدا ره‌وش به‌مجۆره‌یه. به‌رچاوترین و شیرینترین ئایدیۆلۆژیای مۆدێرنیته خێزانگه‌راییه، كه دواقۆناخه خانه‌دانێتی پێی گه‌یشتبێت. ته‌واوی ئه‌م بابه‌تانه به‌زیادیشه‌وه له‌گه‌ڵ ئایدیۆلۆژیای ده‌وڵه‌تگه‌رایی ــ نه‌ته‌وه ده‌بێت به‌یه‌ك. چی له‌پێگه‌یاندنی به‌رده‌وامی منداڵ بۆ ده‌وڵه‌ت ــ نه‌ته‌وه به‌هادارتره؟ چونكه زیادبوونی ژماره‌ی دانیشتوانی ده‌وڵه‌ت ــ نه‌ته‌وه، واتای هێزی زیاتره. ئه‌مه‌ش به‌و واتایه دێت كه به‌رژه‌وه‌ندی ژیانی پاوانه‌كانی پیاو و سه‌رمایه‌ی به‌رته‌سك له‌ژێر ته‌قینه‌وه‌ی ژماره‌ی دانیشتواندا شاراوه‌یه. زه‌حمه‌تی، خه‌م و په‌ژاره، سووكایه‌تی پێكردن، ئێشوئازار، تاوانباری، هه‌ژاری و برسێتی گشتی به‌شی ژنه: هه‌رچی شادی و قازانجه دڵخۆشكه‌ره‌كه‌شه هی "به‌گ"ـه‌كه‌ی و سه‌رمایه‌داره‌كه‌یه. هیچ سه‌رده‌مێك له‌مێژوودا وه‌ك رۆژی ئه‌مڕۆمان هێزو ئه‌زموونی ئه‌وه‌یان پیشاننه‌داوه كه ژن وه‌ك ئامرازێكی قۆستنه‌وه‌ی هه‌مه‌لایه‌ن به‌كاربێنێت. ژن وه‌ك یه‌كه‌مین و دواترین كۆڵۆنی له هه‌ستیارترین ساتی مێژووی خۆیدا ده‌ژیت.\nله‌كاتێكدا ژیانێكی هاوبه‌ش كه پابەندی فه‌لسه‌فه‌یه‌كی باركراو به دیموكراسیخوازی، یه‌كسانخوازی و ئازادیخوازیه‌كی ریشه‌یی له‌گه‌ڵ ژن رێكبخرێت، له به‌ركه‌ماڵترین ئاستدا توانای به‌رقه‌راركردنی جوانی، چاكی و راستی هه‌یه. من خۆم له‌ژێر سایه‌ی ئه‌م ستاتۆیه‌ی له ئارادایه ژیان له‌گه‌ڵ ژن، شانبه‌شانی ئه‌وه‌ی زۆر به‌كێشه ده‌بێت، له هه‌مانكاتدا زۆر قێزه‌ون، خراپ و هه‌ڵه‌ی ده‌بینم. ژیان لەگەڵ ژنێکی ژێر ئه‌م ستاتۆیه‌دا بابه‌تێكه هەر له‌منداڵیه‌وه لێی ترساوم. ئه‌وه‌ی له ئارادایه‌و جێگای باسه ژیانێكه ته‌نانه‌ت ره‌مه‌كێكی به‌هێزی وه‌ك زایه‌ندیش ده‌خاته ژێر لێپرسینه‌وه. ره‌مه‌كی زایه‌ند له‌پێناو به‌رده‌وامكردنی ژیانه. یه‌كێك له‌سه‌مه‌ره‌كانی سروشته‌و شایسته‌ی پیرۆز بینینه. به‌ڵام پاوانی پیاو و سه‌رمایه تا راده‌یه‌ك ژنیان پیسكردووه، ته‌نانه‌ت ئه‌م توانا سه‌مه‌ره‌یه‌ی سروشتیشیان بۆ ده‌زگایه‌ك"كارگه‌ی منداڵ" گۆڕیوه كه‌وتووترین كاڵا به‌رهه‌مدێنێت. له‌كاتێكدا له رێگای ئه‌م كاڵایانه‌وه كۆمه‌ڵگا سه‌راوبن ده‌كرێت، ژینگه‌ش له‌ژێر قورسایی ژماره‌ی دانیشتوان (ئێستا شه‌ش ملیاره: به‌م خێراییه به‌رده‌وام بێت، ده یان په‌نجا ملیار بێت ژینگه چی ده‌كات) سات به سات له‌ناو داڕووخاندا ده‌ژیت. بێگومان ژیان له‌گه‌ڵ ژن و منداڵ له‌ناوه‌ڕۆكدا بوویه‌رێكی پیرۆزه، نیشانه‌ی كۆتایی نه‌هاتنی ژیانه. وا ده‌كات هه‌ست به‌نه‌مری بكه‌یت. ئایا دەشێ سۆزو هه‌ستێكی له‌مه به‌هادارتر هه‌بێ؟ له‌ژێر ئه‌م راستینه‌یه‌دا به هه‌موو جۆرێك له‌ناوجۆشی هه‌نگاونان بۆ نه‌مری ده‌ژیت. به‌تایبه‌تیش ئه‌م ره‌وشه له‌مرۆڤی رۆژی ئه‌مڕۆماندا هه‌روه‌ك شاعیرێك ده‌ڵێت "وه‌چه‌كانمان به‌ڵای سه‌رمانن" به‌ئاستێكی به‌مجۆره گه‌یشتووه. لێره‌وه ناتوانرێت نكوڵی له‌و راستیه بكرێت: جارێكی دیكه رووبه‌ڕووی هه‌ڵه، قێزه‌ونی و بێ ئه‌خلاقییه گه‌وره‌كه‌ی پاوانخوازێتی پیاو و سه‌رمایه‌ین كه پێچه‌وانه‌ی سروشتی یه‌كه‌م و دووه‌مه.\nئه‌وه‌ی به‌ده‌ستی مرۆڤ ئاواكراوه، ده‌کرێ به‌ده‌ستی مرۆڤیش بڕووخێنرێت. لێره‌دا نه یاسایه‌كی سروشت، نه چاره‌نووسێك، هیچیان جێگای باس نین. ئه‌وه‌ی باس ده‌كرێت رووخاندنی دابه‌شكردن و هه‌ڵاواردنی پاوانه‌كانه كه ده‌ستێكی ژیانی هۆرمۆنی و شێرپه‌نجه‌یی دەستەکانی سیسته‌مه‌كانی تۆڕ، پیاوی به‌هێزو فێڵبازو پاوانه‌كانه. به‌رده‌وام له‌ناخه‌وه هه‌ستم به پێویستی قووڵایی واتاداربوونی سه‌مه‌ره‌ترین جووتی (هێنده‌ی كه زانراوه) ژیانی گه‌ردوون كردبوو. بوێری ئه‌وه‌م پیشاندا سه‌ره‌تا له‌گه‌ڵ ژن بیر بكه‌مه‌وه، دواتر له‌باره‌ی كات و شوێن و راده‌ی خراپه‌كاریه‌كانی سه‌ری و چۆنیه‌تی به لاوه‌نانی، گفتوگۆم له‌گه‌ڵ كرد؛ ئه‌وه‌شم خسته پێشه‌وه‌ی ته‌واوی په‌یوه‌ندییه‌كانم له‌گه‌ڵ ژندا. بێگومان ته‌نیا ئه‌و ژنه‌ی به‌هێزه، ژیره، باشه، جوانه‌و ده‌توانێت بڕیاری راست بدات، به‌مجۆره كاتێك منیش تێپه‌ڕده‌كات و شه‌یدام ده‌كات و ده‌توانێت ببێته موخاته‌بم، هه‌ڵبه‌ته له‌سه‌رووی بژاره‌كانی لێگه‌ڕینی فه‌لسه‌فیمه‌وه دێت. به‌رده‌وام له‌و بڕوایه‌دا بووم كه نهێنیه‌كانی لێشاوی ژیانی گه‌ردوون له‌گه‌ڵ ئه‌م ژنه‌وه له‌میانه‌ی باشترین، جوانترین و راستترین لایه‌نه‌وه واتاداربێت. به‌ڵام به‌ڕاده‌یه‌ك كه هیچ پیاوێك تێیدا سه‌ركه‌وتوو نه‌بووه، بڕوام به‌ئه‌خلاقی خۆم هه‌بوو كه هه‌رگیز هورمزی نه‌وه‌د هه‌زار مێرده‌و موڵكی "پیاو و سه‌رمایه" ناكاته هاوبه‌شی شێوازی هه‌بوون و ژیانم. له دۆخێكی وه‌هادا له‌فێمینیزم به‌ولاوه ده‌شێت دەستەواژەی "ژنۆلۆژیا" (زانستی ژنناسی) باشتر وه‌ڵامی ئامانجه‌كه بداته‌وه.


كورته‌یه‌ك له‌باره‌ی تیوری قه‌یرانی ئابووری له‌لای ماركس – Denegkan\nكورته‌یه‌ك له‌باره‌ی تیوری قه‌یرانی ئابووری له‌لای ماركس\nbyخه‌سره‌و\tApril 1, 2009\tگشتی\nبه‌شی سێهه‌م و كوتایی\nله‌به‌شی پێشوودا باسمان له‌وه‌كرد كه‌جه‌وهه‌ری تیوری قه‌یرانی ئابووری لای ماركس ڕاوه‌ستانه له‌سه‌ر یاسای مه‌یلی ڕووله‌خواری تێكڕایی قازانج وكاركرده‌كانی له‌سه‌ر گشت سه‌رمایه‌ی كۆمه‌لایه‌تی له‌بوواری به‌رهه‌مهێناندا. هه‌وه‌رها ئه‌وه‌شمان باسكرد كه‌ئه‌م یاسایه ڕۆڵێكی ڕه‌های هه‌یه وسه‌رمایه‌داران به‌وهۆیه‌وه كه‌به‌رده‌وام پێویستیان به‌گوێزانه‌وه‌ی ئامڕاز وته‌كنولۆژیای نوێ هه‌یه بۆ بوواری به‌رهه‌مهێنان، له‌چاو وه‌گه‌رخستنی هێزی كاردا، به‌پێویست پێكهاتی ئۆرگانیكی سه‌رمایه ده‌باته‌سه‌ره‌وه و به‌م شێوه‌یه‌ش تێكڕایی قازانج دێته‌خواره‌وه و له‌م پرۆسه‌یه‌شدا كاریگه‌ریه‌كانی خۆی به‌سه‌ر به‌رهه‌مهێنان و كه‌ڵه‌كه‌ی سه‌رمایه‌وه داده‌نێ…\nله‌م به‌شه‌دا هه‌وڵده‌ده‌ین باس له‌هۆكاره ناكام كه‌ره‌وه‌كانی قه‌یرانی ئابووری بكه‌ین، یانی باس له‌و فاكتۆرو هه‌لومه‌رجانه بكه‌ین كه‌سه‌رمایه‌داران و ده‌وڵه‌ت ده‌یگرنه ده‌ست بۆ هه‌ستانه‌وه‌ی مه‌یلی ڕووله‌خواری تێكڕایی قازانج و خۆ ده‌ربازكردن له‌قه‌یرانی ئابووری. به‌لام سه‌ره‌تا خستنه‌ڕووی چه‌ند خاڵێك به‌پێویست ده‌زانین:\nیه‌كه‌م، ماركس هاوكات له‌گه‌ڵ ئه‌وه‌دا كه‌باس له‌یاسای هاتنه خواره‌وه‌ی مه‌یلی تێكڕایی قازانج، وه‌ك یاسایه‌كی بنه‌ڕه‌تی له‌سه‌رهه‌ڵدانی قه‌یرانی ئابووریدا ده‌كات، ئه‌و هۆكارانه‌ش له‌نێو خودی ئه‌م یاسایه‌وه ده‌ردێنێ كه‌بۆ ناكامكردنه‌وه‌ی قه‌یران و مه‌یلی ڕوو له‌خوارهاتنی تێكڕایی قازانج ده‌كه‌ونه‌كاره‌وه وپێ‌یان ده‌ڵێت "هۆكاره ناكام كه‌ره‌وه‌كانی یاسای مه‌یلی ڕووله‌خواری تێكڕایی قازانج"، كه‌ڕاسته‌وخۆ وه‌ك فاكتۆرو هه‌لومه‌رجی به‌رهه‌مهێنانی سه‌رمایه‌داری جێگایان گرتووه. هه‌ربۆیه ماركس له‌تیوری خویدا بۆقه‌یرانی ئابووری، باس له‌یه‌كێتی نێوان كاركرده‌كانی ئه‌م یاسایه‌و هوكاره ناكام كه‌ره‌وه‌كانی ده‌كات. به‌جۆرێك كه‌ناكرێت لێكیان جیابكه‌ینه‌وه. هونه‌ری ئه‌م پێكه‌وه باسكردنه‌ش خستنه‌ڕووی دیاله‌كتیكی نێوان یه‌كێتی ودژه‌كانه وه‌ك قانونمه‌ندیه‌كی به‌رهه‌مهێنانی سه‌رمایه‌داری.\nدووه‌م، به‌لام نابێت ئه‌وه‌مان له‌بیر بچێت كه‌ئه‌گه‌رچی هۆكاره ناكام كه‌ره‌وه‌كانی قه‌یران بوونێكی واقعی و لێك جیانه‌كراوه‌یان له‌پرۆسه‌ی به‌رهه‌مهێنانی سه‌رمایه‌داریدا هه‌یه، به‌لام ڕۆڵیان حاڵه‌تێكی هه‌میشه‌و به‌رده‌وام نییه و سه‌رمایه‌داران به‌حوكمی چه‌ق به‌ستن و چڕبوونه‌وه‌ی سه‌رمایه‌و زیادكردنی فشاره‌كان بۆسه‌ر كرێكاران تائاستێكی دیاریكراو ده‌توانن په‌نای بۆبه‌رن. ته‌نانه‌ت وانییه له‌گه‌ڵ هه‌رقه‌یرانیكدا هه‌ربه‌شێك له‌سه‌رمایه بتوانێ ده‌ست بۆئه‌م هۆكاره ناكام كه‌ره‌وانه به‌رێت و مه‌یلی ڕوو له‌خوارهاتنی تێكڕایی قازانج به‌رێته سه‌ره‌وه. چونكه به‌كرده‌وه ڕۆڵگێرانی هۆكاره ناكام كه‌ره‌وه‌كان له‌یه‌ك هه‌لومه‌رجی سیاسی و كۆمه‌لایه‌تی وئابووریدا و له‌چوارچێوه‌ی ململانێی چینایه‌تی كاروسه‌رمایه‌دا به‌ربه‌ستیان بۆ په‌یدا ده‌بێ و به‌م هۆیه‌شه‌وه توانای ڕۆڵگێرانی خۆیان له‌ده‌ست ده‌ده‌ن.\nله‌م باره‌وه ماركس له‌كتێبی سه‌رمایه‌دا كۆمه‌ڵه فاكتۆرێك باس لێوه ده‌كات كه‌ئێمه لیره‌دا به‌كورتی له‌سه‌ر سه‌ره‌كیترین دانه‌ی ئه‌و هۆكارانه ڕاوه‌ستین:\n1- توندكردنه‌وه‌ی چه‌وسانه‌وه: ماركس باس له‌توندكردنه‌وه‌ی چه‌وسانه‌وه‌ی هێزی كاری كرێكاران ده‌كات وه‌ك فاكتۆرێك بۆ به‌ده‌ستهێنانی زیده‌بایی زیاتر و بردنه‌سه‌ره‌وه‌ی ڕێژه‌كه‌ی، كه‌له‌ڕه‌ووتی خۆیدا سه‌رمایه‌داران وه‌ك هۆكارێكی ناكام كه‌ره‌وه‌ی قه‌یرانی ئابووری په‌نای بۆده‌به‌ن. ئه‌مه‌ش له‌دوو ڕێگاوه ده‌بێت: ڕێگای یه‌كه‌م به‌رهه‌مهێنانی زیده‌بایی ڕێژه‌یییه. پێشتر ووتمان كه‌چوونه سه‌ره‌وه‌ی پێكهاتی ئۆرگانیكی سه‌رمایه به‌و مانایه دێت كه‌سه‌رمایه‌دار بڕی زۆرتر له‌سه‌رمایه‌كه‌ی بۆ ڕاكێشانی ئامڕاز وته‌كنۆلۆژیای تازه ته‌رخان ده‌كات. ئه‌مه‌ش ده‌بێته هۆكارێك بۆ بردنه پێشه‌وه‌ی توانای به‌رهه‌مداری هێزی كاری به‌كارهێنراو له‌ماوه‌ی دیاریكراودا. به‌م ڕێگایه‌ش زیده‌باییه‌كی ڕێژه‌یی ده‌چێته گیرفانی سه‌رمایه‌دارانه‌وه. باله‌م باره‌وه نمونه‌یه‌ك بهێنینه‌وه. سه‌رمایه‌داریك پێش ڕاكێشانی ئامڕازی پێشكه‌وتووی به‌رهه‌مهێنان له‌ماوه‌ی 8سه‌عات كاری ڕۆژانه‌دا توانیویه‌تی 10 كرێكار بخاته‌كاره‌وه و له‌و ڕۆژه‌دا 100 پارچه له‌كالای به‌رهه‌مهێناوه، به‌لام كاتێك ئامڕازو ته‌كنۆلۆژیای پێشكه‌وتوتر ده‌خاته كاره‌كه‌یه‌وه ده‌بینین ئێستا هه‌رئه‌و 100 پارچه‌یه له‌كالا به6 سه‌عات كاری ڕۆژانه‌و ته‌نانه‌ت به 6 كرێكار به‌رهه‌می ده‌هێنێ به‌مجۆره ده‌بنین توانای پاشه‌كه‌وت كردنی هێزی كاری بۆ په‌یداده‌بێت وئه‌م زیاده‌یه‌ش به‌شێوه‌ی زیده‌بایی ڕێژه‌یی له‌پڕۆسه‌ی به‌رهه‌مهێناندا كه‌ڵه‌كه ده‌كاته‌وه. ئه‌مه خوی له‌خۆیدا توندكردنه‌وه‌ی چه‌وسانه‌وه‌یه چونكه له‌به‌رهه‌مهێنانی 100 پارچه كالادا ئه‌ركی 8 كرێكاره‌كه‌ی خستۆته سه‌رشانی 6 كرێكار. به‌لام له‌ڕێگای دووه‌می توندكردنه‌وه‌ی چه‌وسانه‌وه‌دا ماركس باس له زیده‌بایی ڕه‌ها ده‌كات، كه‌ئه‌ویش به‌هۆی درێژكردنه‌وه‌ی ماوه‌ی ڕۆژكاری كرێكاران و زێده‌كاری و هه‌ڵگرتنی مۆڵه‌تی مانگانه‌و كاته‌كانی پشووه‌وه به‌دیدێت. ئاشكرایه كه‌له‌سه‌رده‌می قه‌یرانی ئابووریدا، ده‌وڵه‌تان و سه‌رمایه‌داران به‌هێنانه كایه‌وه‌ی چه‌ندین یاساوه ئه‌م مه‌به‌سته‌یان دێننه دی. بۆنمونه داسه‌پاندنی سه‌عات كاری زیاده‌ی ڕۆژانه له‌ژێرناوی "ئاوه‌دانكردنه‌وه‌ی نیشتمان و بووژانه‌وه‌ی ئابووری وولات". یانی له‌ڕێگای بلاوكردنه‌وه‌ی راگه‌یاندندنی قه‌ومی وئاینی وته‌نانه‌ت ئه‌خلاقیه‌وه ده‌وله‌ت و سه‌رمایه‌داران هه‌وڵده‌ده‌ن كرێكاران بكێشنه به‌ر زیادكردنی ڕۆژانه‌كار له8 سه‌عاته‌وه بۆ 9 و10 وزیاتر. وه‌یا ئه‌وه‌ی كه ده‌وڵه‌ت مۆڵه‌تی سالانه نادات به‌كرێكاران وماوه‌ی پشووه‌كان كه‌م ده‌كاته‌وه و سه‌ره‌نجامیش كاری به‌خۆرایی به‌سه‌ر كرێكاراندا داده‌سه‌پینی و چه‌وسانه‌وه توند ده‌كاته‌وه. هه‌موو ئه‌مانه‌ش سه‌ره‌نجام زیده‌بایی ڕه‌ها و قازانجێكی زیاتر و بێ به‌رابه‌ر ده‌خاته گیرفانی سه‌رمایه‌داران وده‌وڵه‌ته‌كه‌یانه‌وه.\n2- هه‌رزانكردنی به‌های سه‌رمایه‌ی نه‌گۆڕ، یانی ئامڕازه‌كانی به‌رهه‌مهێنان.\nووتمان ڕه‌وه‌ندی یاسای مه‌یلی ڕووله‌خواری تێكڕایی قازانج خۆی به‌رئه‌نجامی چونه سه‌ره‌وه‌ی پێكهاتی ئۆرگانێكی سه‌رمایه‌یه كه‌له‌ڕێگای ڕاكێشانی ئامڕازو ته‌كنۆلۆژیای پێشكه‌وتووه‌وه بۆنێو پڕۆسه‌ی به‌رهه‌مهێنان دێته‌كایه‌وه. ئه‌مه به‌و مانایه‌یه كه‌نه‌ك هه‌ر به‌های ئه‌وكالایانه‌ی كه‌بۆ به‌كارهێنانی ڕۆژانه‌ی دانیشتوان به‌كاردێت، دێته‌خواره‌وه و نرخیان به‌پێ‌ی كاری تێچووی كۆمه‌لایه‌تی هه‌رزان ده‌بێت له‌بازاڕی كڕین وفرۆشتندا، به‌ڵكو خودی به‌رهه‌مهێنانی ئامڕازه‌كانی به‌رهه‌مهێنان وه‌ك هه‌ركالایه‌كیتر ماوه‌ی كاری تێچووی كۆمه‌لایه‌تیان كه‌م ده‌بێته‌وه و به‌م هۆیه‌شه‌وه به‌هایان هه‌رزانتر ده‌بێت. ئه‌م ڕاستیه لای ماركس له‌و حوكمه‌وه لێك ده‌درێته‌وه كه‌ئامڕازه‌كانی به‌رهه‌مهێنان، یانی پێكهاتی سه‌رمایه‌ی نه‌گۆڕ وه‌ك به‌رئه‌نجامێك له‌توانای وه‌به‌رهێنانی هێزی كاردا، كه‌به‌هۆی پێشكه‌وتنی ته‌كنۆلۆژیاو ماوه‌ی كاری تێچووی كۆمه‌لایه‌تییه‌وه، به‌رده‌وام له‌پڕۆسه‌ی به‌رهه‌مهێناندا كۆنترۆڵ كراوه به‌هاكانیان وه‌ك هه‌ر كالایه‌كیتر كه‌م بۆته‌وه و هه‌رزان بوون. به‌لام خودی ئه‌م واقعیه‌ته له‌ڕه‌وه‌ندی به‌رهه‌مهێنانی سه‌رمایه‌داریدا وه‌ك میكانیزمێك له‌ڕێگای سه‌رمایه‌ی بازرگانیه‌وه ده‌گوازرێته‌وه بۆ به‌شی گشت وكاڵ و ئه‌و مه‌یدانانه‌ی كه‌كاریان به‌رهه‌مهێنانی كالاكانی به‌كاربردنه‌و بۆ پێداویستی ڕۆانه‌ی دانیشتوان به‌كاردێت. به‌واتایه‌كیتر كاتێك كه‌سه‌رمایه له‌ڕه‌وتی خۆیدا ئامڕازه‌كانی به‌رهه‌مهێنان به‌هۆی بردنه سه‌ره‌وه‌ی پێكهاتی سه‌رمایه‌ی نه‌گۆڕه‌وه هه‌رزان ده‌كاته‌وه، ئه‌م هه‌رزابوونه به‌هه‌مان شیوه له‌مه‌یدانی ئامڕازه‌كانی به‌كار هێنراوی كه‌رتی كشتوكاڵیدا به‌دی دێنێ و ئامرازه‌كانی ئه‌م بوواره‌ش به‌به‌هایه‌كی هه‌رزانه‌وه ده‌خاته‌گه‌رو له‌م ڕێگایه‌شه‌وه به‌های كالا خۆراكیه‌كان به‌پیی تێچوونیان هه‌رزان ده‌بێ وكۆمه‌ڵه كالایه‌ك ده‌خاته به‌رده‌م كرێكاران كه‌نرخی تێچوویان هه‌رزانه.\nله‌باره‌ی فاكتۆری هه‌رزان كردنی ئامرازه‌كانی به‌رهه‌مهێنانه‌وه ماركس خاڵێكی تر دێنێته نێو باسه‌كه‌وه، ئه‌ویش مونافه‌سه‌ی نێوان سه‌رمایه‌كان وتێكشان و وه‌ده‌رنانی به‌شێكیانه له‌پڕۆسه‌ی به‌رهه‌مهێناندا. به‌پێ‌ی بنه‌ما سه‌رمایه له‌پێناو به‌رهه‌مهێنانی قازانج و زیده‌بایدا ده‌كه‌ونه به‌رامبه‌ر به‌یه‌كه‌وه و هه‌رسه‌رمایه‌یه‌ك نه‌توانێ له‌مونافه‌سه‌ی حه‌ریفه‌كانی خۆیدا جێگاوڕێگایه‌كی گونجاو به‌ده‌ست بهێنێ توشی تێكشكان ده‌بێ. به‌تایبه‌تی له‌سه‌رده‌مانی قه‌یراندا ئه‌و سه‌رمایانه‌ی كه‌نه‌توانن زۆرترین به‌شی زیده‌بایی له‌وه‌گه‌رخستنی سه‌رمایه‌ی كۆمه‌لایه‌تیدا بپچڕن به‌ناچار توانای مانه‌وه له‌ده‌ست ده‌ده‌ن و توشی شكست دێن، ئه‌مه‌ش ڕێگا ده‌كاته‌وه بۆ چڕبوونه‌وه‌ی سه‌رمایه‌و كڕینه‌وه‌ی ئامڕازه‌كانی به‌رهه‌مهێنانی سه‌رمایه شكست خواردووه‌كان به‌نرخێكی هه‌رزانتر، له‌نرخی پێشوویان و به‌مجۆره‌ش سه‌رمایه سه‌ركه‌وتووه‌كان له‌م مونافه‌سه‌یه‌دا به‌به‌هایه‌كی هه‌رزانتر له‌مه‌یدانی به‌رهه‌مهێناندا ده‌كه‌ونه‌وه گه‌ڕ و به‌شی زیده‌بایی سه‌رمایه شكست خواردووه‌كان بۆخۆیان ده‌به‌ن.\n3- هێنانه خواره‌وه‌ی كرێی كرێكاران و لێگرتنه‌وه له‌ئاستی به‌های واقعی هێزیكار:\nبه‌های هێزی كار (كرێ) له‌هه‌ر بڕگه‌یه‌كی گه‌شه‌ی سه‌رمایه‌داریدا و له‌هه‌ر ولاتێكدا یه‌كسانه به به‌های ئامڕه‌زاكانی بژێوی كرێكاران كه‌بۆ نوێكردنه‌وه‌ی هێزیان پێویستیان پێیه‌تی. سه‌رمایه‌داری هه‌میشه له‌هه‌وڵدایه به‌های واقعی ئه‌م هێزی كاره له‌زۆر ڕێگاوه به‌ره‌و خواربهێنێ و كرێكاران له‌ئاستێكی بژێوی خراپ و خراپتردا ڕابگرێ. ئه‌مه به‌و مانایه دێت كه‌سه‌رمایه‌داران به‌رده‌وام هه‌وڵه‌ده‌ن بۆ هه‌رزان كردنه‌وه‌ی هێزی كار تا له‌ڕێگایه‌وه ڕێژه‌ی زیاتری زیده‌بایی كه‌ڵه‌كه بكه‌ن. به‌لام سه‌رمایه‌داران چۆن ده‌ست بۆ ئه‌م كاره‌ده‌به‌ن؟\nله‌مه‌دا چه‌ندین ڕێگا له‌به‌رده‌ستدایه: یه‌كه‌م لێگرتنه‌وه‌ی كرێ‌ی كرێكاران به‌به‌هانه‌ی جۆراوجۆرو پارچه‌پارچه‌كردنی به‌ناوی "ختوره، موخه‌سه‌سات، شاره‌زایی، ته‌مه‌نی كار" و شتی له‌مجۆره‌وه. دووه‌م، له‌ڕێگای كۆپی كردنی پاره‌وه، یانی هێنانه كایه‌وه‌ی دراوی نوێ(دراوی ره‌مزی) كه‌به‌های پێشووی خۆیان له‌ده‌ستداوه و نرخیان له‌به‌رامبه‌ر شومه‌كدا هاتۆته خواره‌وه. بۆ نمونه پاره‌ی ته‌بعی عێراقی كه‌حكومه‌تی به‌عس له‌سه‌رده‌می قه‌یرانی ئابووری سالانی 80 بۆسه‌ره‌وه چه‌ندین جار په‌نای بۆبرد وبه‌های كرێی كرێكارانی پێ هێنایه خواره‌وه. سێهه‌م: به‌رهه‌مهێنانی كالای پێویست بۆ بژێوی رۆژانه‌ی كرێكاران به‌چونایه‌تی خراپ و چه‌ندایه‌تی كه‌متره‌وه. ئاشكرایه ئاستی بژێوی كرێكاران له‌چه‌ندین كالای خواركی، پۆشاك، خانوبه‌ره، خزمه‌تگوزاری، ته‌ندروستی و گه‌لێك كالای تر كه بۆخوشگوزه‌رانی ڕۆژانه پێویستن، پێكدێت. به‌لام سه‌رمایه‌داران بۆبردنه‌سه‌ره‌وه‌ی ڕێژه‌ی قازانجی سه‌رمایه به‌رده‌وام به‌دوای به‌رهه‌مهێنانی "كالای به‌دیل" ده‌گه‌ڕێ كه‌له‌ڕووی چونایه‌تی و چه‌ندایه‌تییه‌وه خراپترو كه‌متره، و بۆهه‌رزان ڕاگرتنی ئاستی بژێوی ڕووله‌خواری كرێكاران، په‌نابۆ ئه‌م جۆره‌كالایانه‌ده‌بات. (پڕكردنی بازاڕه‌كانی كوردستان به كالای خواركی ئیكسپایه‌ر و ده‌رمانی ئیرانی و توركی ومیسری.. نمونه‌گه‌لێكی ئه‌م واقعیه‌ته‌ن) كه‌دیاره ئه‌مه‌ش دیارده‌ی هه‌ژاری و نه‌بوونی ڕووبه‌ڕووی كرێكاران ده‌كاته‌وه. به‌م جۆره كه‌م كردنه‌وه‌ی كرێ و گۆڕینی به‌های واقعی كرێ له‌ڕێگای به‌رهه‌مهێنانی كۆمه‌ڵه كالایه‌كی چوانایه‌تی خراپ و چه‌ندایه‌تی كه‌مه‌وه كه‌ئاستی بژیوی كرێكاران دیاری ده‌كه‌ن ڕێگایه‌كی تره‌وه به‌ده‌ست سه‌رمایه‌داران و ده‌وڵه‌ته‌كه‌یانه‌وه، بۆ ناكام كردنه‌وه وبه‌رگرتن به‌هاتنه خواره‌وه‌ی تێكڕایی قازانجی سه‌رمایه. به‌لام ئه‌وه‌ی كه‌سه‌رمایه‌داران وده‌وڵه‌ت بۆ هه‌ستانه‌وه‌ی مه‌یلی ڕوو له‌خواری تێكڕایی قازانج تاچه‌ند ده‌توانن كرێ‌ی كرێكاران كه‌م كه‌نه‌وه و په‌لاماری ئاستی كوزه‌رانی كرێكاران بده‌ن، مه‌سه‌له‌یه‌كی ئاره‌زوومه‌ندانه‌ی خاوه‌نكارو ده‌وڵه‌ت نییه و ئه‌م فاكتۆره خۆی ده‌باته نێو خه‌باتی چینایه‌تییه‌وه. به‌تایبه‌تی كه‌دابه‌زینی كرێ ئاستێكی سنورداره‌و ناتوانرێ تا ئاستی سفر بهێنرێته خواره‌وه. له‌لایه‌كی تریشه‌وه خودی داكۆكیكردن له‌كرێ وئاستی بژێوی یه‌ك مه‌یدانی مه‌رگ وژیانی ڕۆژانه‌ی كرێكارانه‌و خاسیه‌تی مه‌وجودیه‌تی ژیانی كارگه‌رییه. لێره‌دایه په‌یوه‌ندی نێوان كاروسه‌رمایه به‌مه‌یدانیكی هه‌میشه‌یی خه‌بات و ڕووبه‌روو بوونه‌وه‌ی چینایه‌تی له‌نێوان پڕۆلیتاریاو بۆرژوازی ده‌گۆڕێ. خه‌باتی كریكاران و ڕێكخراوه كرێكاریه‌كان له‌پێناو بردنه‌سه‌ری كرێ و باشكردنی ژیان یه‌ك واقعیه‌ته كه‌له‌گه‌ڵ سه‌رهه‌ڵدانی سیسته‌می سه‌رمایه‌داریدا له‌دایك ده‌بێ و ده‌چێته نێو مێژووی خه‌باتی چینایه‌تییه‌وه.\nئه‌گه‌ر باسه‌كه‌مان كورت بكه‌ینه‌وه. ئه‌وا ده‌بێ بڵێین كه‌یاسای مه‌یلی ڕووله‌خواری تێكڕایی قازانج و هۆكاره ناكام كه‌ره‌وه‌كانی، به‌شێوه‌یه‌كی ڕه‌ها وه‌ك قانونمه‌ندیه‌ك له‌پڕۆسه‌ی به‌رهه‌مهێنانی كۆمه‌لایه‌تیدا وه‌ك جه‌وهه‌ری قه‌یرانی ئابووری كارده‌كاو به‌كرده‌وه ئاسه‌واره‌كانی به‌سه‌ر پڕۆسه‌ی به‌رهه‌مهێناندا داده‌كوتێ. به‌لام كۆمه‌ڵه‌ی ئه‌م هۆكاره ناكام كه‌ره‌وانه گه‌رچی خۆیان میكانیزمێكی تێپه‌رین و كه‌م كردنه‌وه‌ی كاركرده‌كانی قه‌یرانی ئابووریه، به‌لام به‌ته‌نها ڕوخسارێكی ئابووریان نییه و له‌هه‌رولاتێكی دیاریكراودا و له‌هه‌ر سه‌رده‌مێكدا تێكه‌ڵ به‌یه‌ك خه‌باتی سیاسی و چینایه‌تی وكۆمه‌لایه‌تی ده‌بن و ناكۆكیه‌كانی ئه‌م ململانییه‌ش له‌ئاستی ئینسانیدا به‌پێكدادانی كۆمه‌لایه‌تی و زۆرجاریش به‌جه‌نگ و پشێوی و ڕاپه‌ڕین و بزوتنه‌وه‌ی زیندوودا ده‌كێشێ.\nله‌لایه‌كیتریشه‌وه ئێمه له‌م باسه‌دا هه‌وڵمانداوه كاكڵه‌ی تیوری قه‌یران له‌لای مه‌ركس بناسێنین، به‌لام نابێت ئه‌وه‌مان له‌بێر بچێت كه لێكدانه‌وه‌ی هه‌رقه‌یرانێكی ئابووری له‌هه‌ر سه‌رده‌مێك و له‌هه‌رولاتێكدا، پێویستی به‌ڕۆچوونی زیاتر هه‌یه له‌م ئاسته تیوریه‌ی ماركسه‌وه بۆ شیكردنه‌وه‌ی كۆمه‌ڵه‌ی ئه‌و چه‌مك و لێكدانه‌وانه‌ی ده‌مان به‌ستێته‌وه به تایبه‌تمه‌ندیه ئابووری و سیاسی و كۆمه‌لایه‌تییه‌كانی هه‌رولاتێكه‌وه. چونكه ده‌ركه‌وتنی قه‌یران له‌هه‌رسه‌رده‌مه‌دا وله‌هه‌ر ولاتێكدا به‌پێ‌ی تایبه‌تمه‌ندییه‌كانی ئابووری ئه‌و ولاته‌و جیگای له‌كاردابه‌شكردنی جیهانیدا، نیشانه‌كان و ده‌ركه‌وت و شێوه و ئاساواری تایبه‌ت به‌خۆیه‌وه ده‌گرێت. كه‌وایه ده‌كرێ بڵێین له‌م كورته باسه‌دا ئێمه باسمان له‌ده‌زگای تیوری ماركس بۆ ناسینه‌وه و قانون مه‌ندی قه‌یرانی ئابووری له‌سیسته‌می سه‌رمایه‌داریدا كردووه، نه‌ك به‌شێوه‌یه‌كی كۆنكریت له‌باره‌ی قه‌یرانی ولاتێكه‌وه قسه‌مان كردبێت. كاریكی ئاوا تێپه‌ڕین له‌م ئاسته وده‌ستبردن بۆ ڵیكدانه‌وه‌ی كۆنكرێتی قه‌یرانه ئابوورییه‌كان له‌هه‌رولاتیكدا ده‌خوازێ.\nوه‌ك دوا ووته‌ش له‌م باسه‌دا، ده‌بی ئاماژه به‌وه بده‌ین كه‌قه‌یرانی ئابووری گه‌رچی خاسیه‌تێكی زاتی ولێك جیانه‌بووه‌وه‌ی سیسته‌می سه‌رمایه‌داریه و به‌ده‌وری خۆی زمینه‌كانی خه‌باتی چینایه‌تی وشوڕش و ئاڵوگۆره كۆمه‌لایه‌تییه‌كان پێكدێنێ. ته‌نانه‌ت گه‌رچی له‌سه‌رده‌مانی قه‌یرانی ئابووریدا خه‌باتی چینایه‌تی كرێكاران و كۆمه‌لانی خه‌ڵكی زه‌حمه‌تكێش توندتر ده‌بێته‌وه و ڕه‌نگه تائه‌و ئاسته‌ش بڕوا كه داوای گۆڕاانی كۆمه‌لایه‌تی وچاكسازی و ڕووخانی ده‌سه‌لاته‌كان له‌نێو جه‌ماوه‌ردا بهێنێته‌كایه‌وه. به‌لام مه‌رج نییه له‌هه‌رقه‌یرانێكدا شوڕش وڕاپه‌ڕینی كرێكاران و جه‌ماوه‌ری خه‌ڵك ببێته كرده‌یه‌كی ئۆتۆماتیكی. حاڵه‌تێكی ئاوا به ڕۆڵی ڕێكخراوبوون و هوشیاری و حزبییه‌تی چینی كرێكار و بزوتنه‌وه كۆمه‌لایه‌تییه‌كانه‌وه گرێ‌ی خواردووه. له‌هه‌رحاڵدا سه‌رمایه‌داران و ده‌وڵه‌ته‌كه‌یان له‌سه‌رده‌مانی قه‌یراندا تێده‌كۆشن چه‌وسانه‌وه توند بكه‌نه‌وه وباری تێكشكاوی سه‌رمایه به‌سه‌ر ڕه‌نج و میحنه‌تی كرێكاران و كۆمه‌ڵگای كار كردوواندا بشكێننه‌وه، بۆئه‌مه‌ش په‌لاماردانی ئاستی گوزه‌ران و مافه‌كانی كرێكاران و توندكردنه‌وه‌ی كۆنه‌په‌رستی و سه‌ركوت و به‌ربه‌ست كردنی ئازادیه‌كان تا ده‌ست بردن بۆجه‌نگ و داگیركاری و دابه‌شكردنه‌وه‌ی دنیاو بازاڕه‌كان.. وه‌ك یه‌ك گۆشه‌ی سه‌ره‌كی له‌سیاسه‌ت وكارنامه‌ی سه‌رمایه‌داری و ده‌وڵه‌ته‌كه‌یدا جێگای بۆ په‌یدا ده‌بێت. له‌لایه‌كی تریشه‌وه له‌سه‌رده‌مانی قه‌یراندا ئه‌ركی داكۆكی كردن له‌ئاستی بژێوی و ده‌ست كه‌وته‌كان یه‌ك وه‌زیفه‌ی حه‌یاتی خه‌باتی كرێكاران پێكدێنێ. چینی كرێكار ئه‌گه‌ر نه‌توانێ له‌سه‌رده‌می قه‌یرانی ئابووریدا، له‌به‌رامبه‌ر په‌لامارو هێرشی سه‌رمایه‌داراندا خۆی ڕابگرێ و داكۆكی له‌ده‌ست كه‌وته‌كان وئاستی بژێوی خۆی بكات، ئه‌وا دوای ته‌واوبوونی قه‌یران و ده‌ست پێكردنه‌وه‌ی ده‌وره‌یه‌كی تر له‌گه‌شه‌ی سه‌رمایه، رووبه‌ڕووی له‌هه‌لومه‌رجیكی سه‌خت و دژوارتر ده‌بێته‌وه و ناچارده‌كرێت به ملدان به‌بارودۆخێكی دژوارتری كار و فرۆشتنی هێزی كاره‌كه‌ی. بۆرژوازی له‌هه‌رقه‌یرانیكدا په‌نابۆ هه‌ژاری و نه‌بوونی وبێكارسازی و داخستنی كارگه‌و به‌رته‌سك كردنه‌وه‌ی فرسه‌ته‌كانی كارو سه‌ره‌نجام داسه‌پاندنی هه‌لومه‌رجی كۆنه‌په‌رستی وژێر پێنانی مافه‌كانی كریكاران و جه‌ماوه‌ری خه‌ڵك ده‌با، ئه‌مه‌ش به‌پێویست كریكاران ڕاده‌كێشێته نیو مه‌یدانی خه‌باتێكی ڕۆژانه‌وه. به‌لام ڕاوه‌ستانه‌وه به‌ڕووی ئه‌م بارودۆخانه‌و هه‌وڵدانی كرێكاران بۆئه‌وه‌ی نه‌ك هه‌ر له‌ئاكامه زیانباره‌كانی قه‌یرانی ئابووری خۆپارێزی بكات، به‌ڵكو ده‌بی به‌خه‌باتی خۆی خودی قه‌یرانی ئابووری قوڵبكاته‌وه و قه‌یرانی ئابووری به‌یه‌ك قه‌یرانی شۆرشگێرانه بگۆرێ كه‌نه‌ك هه‌ر ئاستی كرێ و بژێوی خۆی به‌ره‌و باشبوون به‌رێ، بگره شۆرشێك بێنێته كایه‌وه كه‌نیزامی پێچه‌وانه‌و زاڵمانه‌ی سه‌رمایه بۆهه‌تاهه‌تایه له‌گۆڕ بنێ. بێگومان گۆرانێكی ئاوا پێویستی به‌له‌مه‌یدان دابوونی حزبی كۆمۆنیستی وشۆرشگیری كریكاری ده‌خوازێ. كرێكاران له‌سه‌رده‌مانی قه‌یرانی ئابووریدا ناتوانن به‌ته‌نها له‌ڕێگای یه‌كێتییه كرێكارییه‌كانیانه‌وه به‌رامبه‌ر به‌بۆرژوازی و ده‌وله‌ت و قودره‌تی سه‌رمایه راوه‌ستن بۆیه ده‌بی ئه‌وان له‌حزبی خۆیاندا خۆیان ڕێكخراو ویه‌كگرتووبكه‌ن. له‌یه‌ك ووته‌دا خه‌باتی چینایه‌تی كرێكاران له‌دژی سه‌رمایه‌داری بوونێكی جیانه‌كراوه‌ی ئه‌م نیزامه‌یه و له‌سه‌رده‌می قه‌یراندا فرسه‌تی ئه‌م خه‌باته به‌ره‌و گرتنی ده‌سه‌لاتی سیاسی و هێنانه سه‌ركاری حكومه‌تی كرێكاری ده‌كاته یه‌ك واقعیه‌تی عه‌مه‌لی. هه‌ربۆیه به‌قسه‌ی ماركس سه‌رده‌می قه‌یران له‌هه‌مان كاتدا سه‌رده‌می لێدانی زه‌نگی شۆڕشه كرێكاریه‌كانه.\nPrevious چیرۆکی چوار ساڵ له ده‌ستدرێژی سێکسی وترسی فاتیمه….جه‌بار حه‌مه‌د\nNext ئالــووده بــوون به سێكس….د.ریدار محه‌مه‌د ئه‌مین


سوتانی ئۆردوگەی ''مۆریا'' لە دوورگەی لیسڤوسی یۆنان و چەند دەنگوباسێکی دیکەی پەنابەریی.\nبە هۆی ئەو ئاگرەی لە کەمپی (مۆریا) کەوتەوە بە سەدان منداڵی بێکەس دەگوازرێنەوە.\nهیوا خدر بە ناوەندی هەواڵگری فیدراسیۆنی راگەیاند بە هۆی ئەو ئاگرەی لە کەمپی (مۆریا) لە دوورگەی لیسڤوس کەوتەوە بە سەدان منداڵ تووشی کێشە و گرفت بوون.\nبۆ ئەو مەبەستەش ڕێکخراوی کۆچی نێودەوڵەتی بە کۆمەڵێک کارمەندی تایبەت بە پشتیوانی کۆمیسیۆنی پەنابەرانی ئەورووپی بە سێ گەشتی جیاواز ٤٠٠ منداڵی پەنابەری بێ سەرپەرشت دەگوێزنەوە بۆ شاری (سالۆنیک) کە ئەمشەو ڕێکەوتی ٩/٩/٢٠٢٠ یەکەم گەشتیان ئەنجام دەدرێت بۆ سبەیش ڕێکەوتی ١٠/٩/٢٠٢٠ گەشتەکانی تر ئەنجامدەدرێن سەرەتا منداڵەکان پشکنینی تایبەت بەڤایرۆسی کۆرۆنایان بۆ ئەنجامدەدرێت لەوێش بۆ ماوەی ١٠ کەرەنتینە دەکرین و دەخرێنە ژێر چاودێری پزیشکیەوە\nڕێکخراوی کۆچی نێودەوڵەتی جگە لەدەربڕینی هاوخەمی بۆ ڕووداوەکە چەندین تیمی مەیدانی خستۆتە کار بۆ کاری وەرگێڕی و دانانەوەی خێمەی نوێ بۆ پەنابەران.\nکەمپی مۆریا ئاگری تێبەربوو.\nبەپی ئەو هەواڵانەی لە هاوکارانی فیدراسیۆنەوە لە یۆنان بەدەستمان گەیشتووە"کەمپی مۆریا لە دوورگەی لێسڤۆسی یۆنان کە دەکەوێتە بەشی باکوری دەریای ئیجەوە. شەوی ڕابردوو پشێوی دروست بووە و ئاگر بەردراوەتە چەند شوێنێکی کەمپەکە. پەنابەران لەم کەمپەدا یان لە خێمەدا دەژین یاخود هەندێکیان لە کۆنتەینەردا دەژین کە لە ساندوپچ پانێڵ دروستکراوە، هەریەك لە مەوادانەش زۆر بەخێرایی گڕدەگرن و لە ماوەیەکی کەمدا دەشێت ئاگر پەرەبسێنێ، سەرەڕای ئەوەش بوونی ڕەشابایەکی بەهێز ئەوەندەی تر ڕێخۆشکەربووە بۆ تەشەنەکردنی ئاگرەکە بەڵام لەگەڵ ئەو هەواڵەنەشدا هێشتا بە تەواوی سەرچاوەی کەوتنەوەی ئاگرەکە لە سەدا سەد پشتڕاست نەکراوەتە. لەگەڵ تەشەنەکردنی ئاگرەکەدا...".\nهەروەها ئەوەش دەڵێن" پەنابەران لە کەمپە کە دەرچوون بەشێکیان کە ویستوویانە ڕووبکەنە شارە نزیکەکەی کەمپەکە «میتیلینی» لە ڕێگە لە لایەن پۆلیسەوە رێگرییان لێکراوە بچنە ناو شارەکەوە، ئێستا پەنابەران پەنایان بردۆتە دارستان و باخە زەیتوون کانی نزیکی کەمپەکە. هەتا ئێستا ڕانەگەیەنراوە کە حاڵەتی گیان لە دەستدان ڕوویدابێت، بەڵام بەهۆی دووکەڵ و ئاگر و پشێوییەکەوە، بریندار هەیە...".\nشایەنی باسە لە ئێستادا نزیکەی ١٢ بۆ ١٣ هەزار پەنابەر لەم کەمپەدا لە بارودۆخێکی زۆر دژوار و خراپدا گوزەران دەکەن. زۆربەی زۆری پەنا بەرانی کەمپی مۆریا خەڵکی وڵاتی ئەفغانستانن و بە پلەی دووەم و سێیەمیش وڵاتانی ئەفریقا (بەتایبەتی کۆنگۆ و سۆماڵ) ئینجا وڵاتانی عەرەبی وەک سوریا و عێراق و فەڵەستین و باکوری ئەفریقا. ڕێژەی بەنابەرانی کورد کەمە لەم کەمپەدا. لە چەند هەفتەی ڕابردوودا سەرەڕای خراپی هەڵومەرجی کەمپەکە، چەند حاڵەتێکی پۆزەتیفی کۆڤید ١٩ بە دەرکەوت. بەپێی هەواڵەکان هەتا ئێستا پشکنینی پزیشکی کۆرۆنا بۆ ٢٠٠٠ پەنابەر کراوە، لەو ژمارەیە دەرکەوتووە کە ٣٥ حاڵەتی پۆزەتیڤ هەبووە. هەر بۆیە بەڕێوەبەرایەتیی کەمپەکە هەوڵی داوە ئەو کەسانەی کە تووشبوون بە کۆڤید ١٩ لە شوێنێکدا کەرەنتین بکا.\nتەرمی هاوڵاتییەکی عێراقی لە تورکیا بە هەڵوسراویی دۆزرایەوە.\nهیوا خدر بە ناوەندی هەواڵگری فیدراسیۆنی ڕاگەیاند "ڕێکەوتی ٦/٩/٢٠٢٠ لە گەرەکی ( ئادا پازار) لە شاری سەکاریای تورکیا هاوڵاتیەکی عێراقی بەناوی (هیشام موحسن تاها) تەمەن ٣٢ ساڵ بە پردێکی شاری سەکاریا بە ناوی پردی (کرك کریك) بە هەڵواسراوی دۆزرایەوە، کاتێك هاولاتیانی ئەو ناوچە دەیبینن پەیوەندی بە پۆلیس و ئەمبوڵانسەوە دەکەن، کاتێك دەگەنە سەر ڕووداوەکە بەداخەوە ژیانی لەدەستداوە، هەرچەندە هۆکاری ژیان لەدەستدانی هیشام نادیارە، بەڵام لێکۆڵینەوەکانی پۆلیس لە ڕووداوەکە بەردەوامەوە ولە ئێستادا تەرمەکەش ڕەوانەی پزیشکی دادوەری کراوە.\nرێنمایی نوێ بۆ نوێکردنەوە و دەرهێنانی پاسپۆرت بۆ پەنابەرانی عێراقی لە تورکیا.\nدوای ماوەیەک لە ڕاگرتنی مامەڵەی نوێکردنەوەو دەرهێنانی پاسپۆرت بۆ پەنابەرانی عێراقی و کوردستان لە تورکیا، ئەمرۆ ڕیکەوتی ٦/٩/٢٠٢٠ کۆنسولخانەی عێراق لە ئەستەنبوڵ ڕێنمایی نوێی دەرکرد سەبارەت بە نوێکردنەوەو دەرهێنانی پاسپۆرت بۆ پەنابەرانی عێراقی لە تورکیا بەم شێوەیە:\nئەوانەی هەلگری ئیقامەی سەر بە رێکخراوی نەتەوەیەکگرتووەکانن بەشیوەیەکی فەرمی هاتوونەتە تورکیا، هەروەها ئەوانەی بەشێوەیەکی نایاسایی هاتوونەتە تورکیا، هەلگرانی هەرجۆرە ئیقامەیەکی تر بۆ نوێکردنەوە و دەرهینانی پاسپۆرت.\nدەبێت ئەو فورمە کۆپی بکەن و بەدەست نووس تەواوی ئەو زانیاریانەی داواکراوە بنوسرێت دواتر لە ڕیگەی (PTT)وە بنێردرێ بۆ قونسوڵخانەی عیراق لە ئەستەنبوڵ بەم ناونیشانە:\nGazeteciler sitesi, Hikaye sokak, NO:3 Esentepe, 34394 şişLi/istanbul\nهەروەها لەسەر زەرفی پۆستەکە دەبێت بنوسرێ ( موعد جواز سفر).\nدواتر لەڕێگای وێب سایتی قونسوڵخانەی ئەستەنبوڵ ناوی ئەو کەسانە بڵاودەکرێنەوە کە لە چ ڕێکەوتێکدا سەردانی قونسوڵخانە بکەن بۆ نوێکردنەوەو دەرهێنانی پاسپۆرت بەم ناونیشانە https://www.mofa.gov.iq/istanbul\nپەنابەران و دانیشتوانی عێراقی لە تەواوی شارەکانی تورکیاوە دەتوانن لە ڕیگای کۆنسولخانەی عێراق لە ئەستەنبوڵ مامەڵەی دەرهێنان و نوێکردنەوەی پاسپۆرتەکانیان بکەن، بەڵام بۆ هەر مامەڵەیەکی تر جگە لە پاسپۆرت دەبێت لە کام شارانەوە نزیکە بچێت مامەڵەکانیان لەوێ ئەنجامبدەن:\nباڵوێزخانەی عێراق لە (ئەنقەرە )\nکۆنسولخانەی عێراق لە (ئەستەنبوڵ)\nکۆنسولخانەی عێراق لە (غازی عەنتاب)\nتێبینیی: ئەگەر فۆڕمەکە بە شێوەیەکی ڕاست و دروست داواکاری و زانیارییەکان پڕنەکرێنەوە یان ژمارەی تەلەفونی خاوەن داواکاری نەنوسرابێ ئەوە داواکاریەکەتان پشتگوێ دەخرێ و کارتان بۆ ناکرێ.\nیۆنان چەندین شوێنی مانەوەی پەنابەران دادەخا و هۆشدارییش دەداتە ئەو پەنابەرانەی مافی پەنابەری نایانگرێتەوە.\nهیوا خدر: بە ناوەندی هەواڵگری فیدراسیۆنی ڕاگەیاند بە هۆی زۆری پەنابەران لە یۆنان بەتایبەتی دوای ساڵی ٢٠١٥ وەزارەتی کۆچ و کۆجبەرانی یۆنان بە هاوکاری حکومەتی یۆنان ٦٧ هۆتێلی گەشتیاریان کرد بە شوێنی مانەوەی پەنابەران لە چەند ناوچەیەک کە ڕێژەی پەنابەرانی زۆربووە بەڵام لە ئێستادا تەنها ٤٩ هۆتێل ماون ئەوانی تر داخراون.\nهەروەها گوتی ڕێکەوتی ٥/٩/٢٠٢٠ (نوتیس میتاراکیس) وەزیری کۆچ و کۆچبەرانی یۆنان لەسەردانێکی مەیدانیدا بۆ هەردوو ناوچەی (کیلکیس و کاڤالا) ڕایگەیاندا هەر لەم ساڵدا تەواوی ئەو هۆتێلانەی کە ماون و پەنابەرانیان تێدایە دایان دەخەین کە ژمارەیان ٤٩ هۆتێلە لە هەفتەی داهاتوشەوە دەست پێدەکەین.\nهەروەها لە درێژەی لیدوانەکانی وەزیری کۆچ و کۆچبەرانی یۆناندا ئاماژەی بەوەدا کە بەم زوانە دەست دەکەین بە کاری جدی بە شێوەیەکی زۆر خێرا بە پێدانی مافی پەنابەرێتی بەو پەنابەرانەی شایستەن و مافی پەنابەرێتی دەیانگرێتەوە کە ئەمەش باشترین ڕێگاچارەیە بۆ ئەوەی دەست بکەن بە ژیانی ئاسایی خۆیان و مافەکانیشیان هەمان مافی هاووڵاتیانی یۆنانی دەبێت بە بێ هیچ خزمەتگوزاریەکی زیاتر. هەروا گوتی ئەو پەنابەرانەشی مافی پەنابەرێتیان قبوڵ ناکرێت دەبێت بەڕێزەوە بەزووترین کات بگەڕێنەوە بۆ ووڵاتی خۆیان و یۆنان بەجێ بهێڵن.


کوردە هاوار، بەهانای ڕۆژئاواوە بچین!\n2019-10-12 21:09 165 جار بینراوە کۆمێنت\nرۆژئاوای کوردستان، بەچاوپۆشینی ئەمریکای رابەری ناتۆ، کەوتووەتە بەر هێرشی دەوڵەتێکی ناتۆ. ئامانجیشی، لەڕەگوڕیشەوە هەڵکەندنی ئەزموونی دیموکراسیی بەشێکی کوردستانە... بەڵام بەهەموو کەموکورتییەکانییەوەو لەم تەمەنە کورتەدا، ئەم ئەزموونە باشترە لەنەبوونی دیموکراسی لەسووریاو لەو دۆخە پڕ لەسەرکوتکردنەی ئازادی لەتورکیاو لەو ئاڵۆزییەی وڵاتانی عەرەبی و لەسەپاندنی عەقڵییەتی تایفەگەری و دیکتاتۆرییەتی نەتەوەپەرەستیی ناوچەکەش.\nئەم دۆخەی ڕۆژئاوای کوردستان، سەراپا جیاوازە لەو دۆخەی لەسەد ساڵی ڕابردوودا، راپەڕینەکانی بەشەکانی کوردستان دووچاری بوون.\nلەسەردەمی (سیڤەر-لۆزان)دا ڕاپەڕینەکانی باکوورو ڕۆژهەڵات و باشووری کوردستان، لەدوای جەنگی یەکەمی جیهانەوە، بۆ سەرەتای سییەکان، یەک لەدوای یەک لەناو بران. بەبێ ئەوەی زۆربەی ڕاپەڕینی بەشەکان بتوانن بەهانای بەشێکی دیکەوە بچن; لەو مێژووەدا، تەنها سمکۆی شکاک، خۆی و بەشێکی لەشکرەکەی هاتنە سلێمانی و ئامادەبوون بچنە ڕیزی سوپای کوردستانەوە، بەڵام شێخ لەبەر سیاسەتی بەریتانیاو ئێرانی شا، بەڕێزەوە بەڕێی کردنەوە.\nدوای پانزە (١٥) ساڵ، لەکۆتایی جەنگی دووەمدا، کۆماری مەهاباد دادەمەزرێ و لەهەموو بەشەکانی کوردستانەوە، بەتایبەت لەباشوورەوە، بارزانییەکان و چەندین ئەفسەری ئازادیخواز، لقی (ژ.ک) بە بەرپرسیارێتیی برایم ئەحمەدو هەزاران کەس، پشتیوانیی کۆماریان کردووەو بەتایبەتی هێزی بارزانییەکان بوونە بەشێکی کاریگەری سوپای کۆمار، بەڵام کاتێک ڕووخێنرا، بەداخەوە، کورد لەهیچ بەشێکدا هیچی پێنەکرا. تەنها بارزانییەکان بەشەڕ خۆیان بۆ شۆرەوی دەرباز کرد، وەکوو تر، پێشەواو هاوڕێکانی لەبری ئەوەی خۆیان دەرباز بکەن، سۆزی گەل بەسەریاندا زاڵ بوو، دڵیان نەهات مەهاباد بەجێ بهێڵن، بەڵام لەژێر فشاری ئەمریکاو بەریتانیا لەسێدارە دران.\nشۆڕشی ئەیلوول، دوای چواردە ساڵ، خیانەتی ٦ـی ئازاری ١٩٧٥ی جەزائیری دژ کرا، سەرەڕای ئەوەی جێگەی ئومێدی هەر چوار بەشەکەی کوردستان بوو، بەڵام کە ڕووخا، لەهەموو بەشەکانی کوردستان، هیچیان بۆ نەکراو نەدەکرا!\nلەشۆڕشی نوێ و لەگەرمەی جەنگی ساردیشدا، ڕاگواستنی دێهات، دەرکردنی گوند، کیمیاباران و ئەنفال لەباشووردا سەپێنرا، هیچ بەشێکی کوردستان، سەرەڕای ئەوەی لەڕۆژهەڵات و باکووردا شۆڕش هەبووە، هیچیان بۆ شۆڕش و لێقەوماوان پێ نەکرا. بەڵکو حزبی سیاسیی وا هەبوو، لەبەشێکی تری کوردستان، کۆمەکی بێشووماری لەهەندەران بەناوی هەڵەبجەوە کۆکردەوە، هیچ ماڵە هەڵەبجەییەکیش سوودی لێ وەرنەگرت.\nدوای ڕاپەڕین، لەکۆڕەوەکەداو پاشەکشەی عەسکەری، لەبەر بارودۆخی نالەباری ئەو کاتە، یەک پێشمەرگەی بەشەکانی دیکەی کوردستان، ئاشکرا هیچیان بۆ ڕاپەڕین نەکرد، بەڵام خەڵکی ڕۆژهەڵات و باکووری کوردستان، بێدرێخ بەهانای لێقەوماوانەوە چوون. ئەمە لەکاتێکدا ساڵی (١٩٨٢) هێزی یەکێتی بەپیر هێزەکانی ڕۆژهەڵاتەوە چوون و ساڵی (١٩٨٤)ـیش هێزی پارتی بەپیر هێزەکانی باکوورەوە چوون.\nئێستا، سەردەمی جیهانگرییەو لەباشووری کوردستاندا، حکوومەت هەیە. لەباکووردا، شۆڕش بەردەوامە. لەڕۆژهەڵاتی کوردستاندا، دیموکراتەکان و کۆمەڵەکان، ٣٧ ساڵە، لەپێنج بارەگای باشوورن. ڕۆژئاوای کوردستان کە بەدرێژایی مێژوو، خەباتی چەکداریی نەکردووە، لەدەیەی ڕابردوودا، دژی داعش ڕاپەڕیی، بەهەق شەڕڤانان، سەنگەری پێشەوەی بەرەنگاری و قوربانیدانن. لە(کۆبانی) سەریان بەرزکردین و لە(عەفرین) دوای قوربانییەکی زۆر سەر نەکەوتن.\nئێستا کە داعش، تا ڕادەیەکی زۆر لەڕۆژئاوادا تێک شکێنراوەو زیندانییەکان پڕن لەدیلی داعش، تورکیا، چاوی شۆڤێنییەتی بەرایی نادات، ئەم سەرکەوتنە عەسکەرییە پەرە بسەنێ بۆ سەرکەوتنی سیاسی. بۆیە، پێش ئەوەی لەکۆنگرەی ژنێفدا، مافی کورد لەدەستووردا دەستەبەر بکرێت، یان کوردو حکومەتی سووریا گفتوگۆی ڕێککەوتن بکەن، تورکیا، نەک ڕۆژئاوای کوردستان، بەڵکو ناوچەکەشی شڵەژاندووە.\nچەند ڕۆژێکە شەڕ گەرمە، پرسیار ئەوەیە: لەم سەردەمەداو لەسایەی ئازادییەکاندا، بەشەکانی کوردستان، ئەرکیانە چی بکەن؟ لەوەڵامدا دەڵێین:\nهەقە، هەموو لایەنە سیاسییەکان، لەهەر بەشێکدا کۆبوونەوەی بەرپرسانە بکەن و بەچاوپۆشین لەوەی ڕێبازی پەیەدەیان قبووڵە یان نا، هەڵوێستی هاوبەشیان بۆ پشتیوانیی سەنگەرەکانی بەرەنگاریی ڕۆژئاوا هەبێت.\nهەق وایە، بۆ کۆمەککردن، تەواوی توانای حزبی و میللی و ئابووری و ڕاگەیاندنی بۆ بخرێتە کار، بۆ بەهاناوەچوونی لێقەوماوانی ڕۆژئاواو بۆ شەڕڤانانیش... بەهاناوەچوونی کۆبانیی گەمارۆدراو شانازییەکی گەورەی نەتەوەیی بوو. ئێستا نەک کۆبانی، بەڵکو هەموو ڕۆژئاوا کەوتووەتە بەر هێرشێکی فراوانی مەترسیداری چارەنووسساز. دەزانین بەبێ ئەمریکا، کاتی خۆی پێشمەرگە نەدەگەیشتە کۆبانی. ئێستا ئەمریکا، لەبەر تورکیا، هەمان کاری پێ ناکرێ. بەڵام...\nناکرێ، ئەم ئەزموونە جێئومێدەی ڕۆژئاوا، لەم سەردەمەی جیهانگیریدا، بەدەردی ڕاپەڕینی سمکۆ، شێخ مەحمود، بارزانییەکان، کۆماری مەهابادو شۆڕشی ئەیلوول ببرێ و پاساو بهێنرێتەوە بۆ هەڵوێست وەرنەگرتن یان کۆمەک نەکردن. بۆ ڕابردوو، پاساو زۆرە، کە کورد بۆ لە کاتی تەنگانەدا، هیچی بۆ هاونەتەوەکەی لەکاتی شکستدا پێ نەکراوە. بەڵام لەم سەردەمەدا، پاساوهێنانەوە بۆ خۆدزینەوە، لەپشتیوانیکردنی ڕۆژئاوای کوردستان شەرمەزارییە. بۆیە، کوردە هاوار... هاوارە!


بیرکردنەوەی خراپ مەترسیی تووشبوون بە نەخۆشیەکی مەترسیدار زیاد دەکات\n6424 جار خوێندراوەتەوە\nلە کۆتاییدا ئەوە ڕوون بوویەوە کە بیرکردنەوەی خراپ و نەرێنی تەنیا کار ناکاتە سەر توانای بیرکردنەوە و بەرەوپێشچوون لەڕووی دەروونییەوە، بەڵکو کاریش دەکاتە سەر ڕژانی پرۆتینەکانی تاو و بێتا ئەمیلۆید لە مێشکدا، کە دەکرێت ببێتە هۆی تووشبوون بە ئەلزەهایمەر.\nماڵپەڕی مێد پۆرتاڵی ڕوسی باسی لە توێژینەوەیەکی نوێ کردوە سەبارەت بە بیرکردنەوەی نەرێنی و دەڵێت، ئەم جۆرە بیرکردنەوەیە بریتییە لە دڵەڕاوکێیەکی ڕێکخراو و بیرکردنەوەی زیاد لە ئاسایی لە بابەتە نەرێنییەکان و داهاتوو، جگە لەمەش لە زۆر شیکردنەوەی کاردانەوەی خەڵکیدا خۆی دەبینێتەوە.\nهەرچەندە چەند توێژینەوەیەکی پێشوو ئەوەیان سەلماندوە کە بیرکردنەوەی نەرێنی دەبێتە هۆی چەندین کێشەی جیاوازی مەعریفی، لە نێویاندا لاوازبوونی بیرگە و لەبیرچوونەوە، بەڵام ئەم توێژینەوە نوێیە بیرکردنەوەی نەرێنی و ڕژانی پرۆتینی نائاسایی لە مێشکدا پێکەوە گرێداوە، کە بە هۆیانەوە مرۆڤ دەکرێت تووشی ئەلزەهایمەر ببێت.\nهەر بۆیە زاناکان ئامۆژگاری خەڵکی دەکەن لە هەموو تەمەنێکدا دووربن لە بیرکردنەوەی خراپ و نەرێنی و پشت بە خاوبوونەوە و یۆگا ببەستن بۆ ڕزگاربوون لەو کێشانەی کە بە هۆی ئەم جۆرە بیرکردنەوانەوە دێنە ڕێیان.


IBM یه‌كه‌م كۆمپیوته‌ری كوانتۆمی ڕاسته‌قینه‌ی ئاشكراكرد\n21/1/2019 11:23 AM\nIBM یه‌كه‌م كۆمپیوته‌ری كوانتۆمی خۆی كه بۆ مه‌به‌ستی بازرگانی دروستكراوه ئاشكرا كرد، ناوی كۆمپیوته‌ره‌كه‌ی IBM Q System Oneـه.\nكۆمپانیاكه ده‌ڵێت كه هیچ پلانێكمان بۆ فرۆشتنی كۆمپیوته‌ره‌كه نییه، به‌ڵام ڕێگه ده‌ده‌ین كه كڕیاره‌كانمان له‌ڕێگه‌ی ئینته‌رنێته‌وه حسێبه كوانتۆمییه‌كان له‌سه‌ر كۆمپیوته‌ره‌كه جێبه‌جێ بكه‌ن.\nچاوه‌ڕێ ده‌كرێت كۆمپیوته‌ره كوانتۆمییه‌كان تا ڕاده‌یه‌كی باش له ماشینه ئاساییه‌كان تێپه‌ڕێنن و ئه‌و كاره‌ش به كه‌ڵك وه‌رگرتن له تایبه‌تمه‌ندییه سه‌یره‌كانی فیزكی كوانتۆمی ده‌كه‌ن، ئه‌وه‌ش له‌كاتێكدایه كه تائێستا هیچ ماشینێكی كوانتۆمی ئه‌و به‌ڵێن و چاوه‌ڕوانییه‌ی نه‌هێناوه‌ته دی.\nكیو سیستم وان له 10 بیتی كوانتۆمی یان كیوبیت كه‌ڵك وه‌رده‌گرێت، به‌ڵام توێژه‌ران ده‌ڵێن یه‌كه‌م كۆمپیوته‌ری كوانتۆمی كه بتوانێت له كۆمپیوته‌ره ئاساییه‌كان باشتر بێت پێویستی به 50 كیوبیته.\nكۆمپانیای IBM له ساڵانی ڕابردوودا سه‌رمایه‌گوزارییه‌كی زۆری له‌سه‌ر كۆمپیوته‌ره كوانتۆمییه‌كان كردووه. له ساڵی 2016دا یه‌كه‌م كۆمپیوته‌ری به 5 كیوبیته‌وه دروستكردو ئه‌مه یه‌كه‌م سیستمی ئه‌و كۆمپانیایه له‌م بواره‌دا كه مشته‌رییه‌كان كه‌ڵكی لێوه‌رگرن.\nIBM یه‌كه‌م كۆمپانیا نییه كه كۆمپیوته‌ری كوانتۆمی به كه‌ڵكی بازرگانی و بۆ بازاڕ دروستبكات. له ساڵی 2011دا، D-Wave System له‌گه‌ڵ كۆمپانیای هه‌وافه‌زای لۆكهێد مارتین به هاوبه‌شی یه‌كه‌م پێواژۆكه‌ری 128 كیوبیتییان دروستكرد.


بەشێكی پەرلەمانتاران ئامادەی كۆبوونەوەكانی پەرلەمان نابن – تۆڕی میدیایی خەڵک\n2019/02/10 - 6:38 PM\nپەرلەمانتارێكی هاوپەیمانی بنیاتنان لە پەرلەمانی عیراق ئاشكرای دەكات، كە بڕیارەكەی سەرۆكی پەرلەمان بۆ “غیابدان”ی سێ پەرلەمانتار، كە بەبێ هۆی فەرمی ئامادەی كۆبوونەوەكان نابن دروست و یاساییە و دەشڵێت: “پەرلەمان هەوڵ دەدات ڕێوشوێنی نوێ بگرێتەبەر بەرامبەر ئەو كەسانەی لە هەڵبژاردن دەرچوون و تا ئێستا سوێندی دەستووریان نەخواردووە لە پەرلەمان”.\nئەشواق كەریم، ئەندامی پەرلەمانی عیراق بە (سۆمەریە نیوز)ی ڕاگەیاندووە، ئەو ڕێوشوێنانەی گیراونتەبەر لەلایەن محەمەد حەلبوسی، سەرۆكی پەرلەمانەوە دژی سێ پەرلەمانتاری غایب، كە بۆ ماوەیەكی زۆر بەشداری كۆبوونەوەی پەرلەمانیان نەكردووە بەبێ هۆی یاسایی، یاسایی و دروستە و تەنانەت درەنگیش كەوتووە.\nڕاشیگەیاند، ژمارەیەك پەرلەمانتار لە كۆبووونەوەكان غایب دەبن و بەشداری كۆبوونەوەكان ناكەن لەكاتێكدا پەرلەمان لە 329 پەرلەمانتار پێكهاتووە، بەڵام زۆربەی كات ژمارەی پەرلەمانتارە ئامادەبووەكان لە 200 پەرلەمانتار تێپەڕنابێت.\nئاشكراشی كردووە، كە پەیڕەوی ناوخۆ بە ڕوونی سزای دیاریكردووە بەسەر ئەو پەرلەمانتارانەی ئامادەنابن بەبێ هۆی فەرمی، كە گرنگترینیشیان بڕینی مووچەیە و ئەگەر غایب بوونەكەی لە وەرزێكی یاساداناندا گەیشتە دوو لەسەر سێی كۆبوونەوەكان ئەوا ئەو پەرلەمانتارە فەسڵ دەكرێت.\nجەختیشی كردۆتەوە، كە ئەو ڕێوشوێنانە پێویستە بەرامبەر پەرلەمانتار بگیرێنە بەر، چونكە پەرلەمانتار نوێنەری 100 هەزار هاووڵاتییە و دەبێت لەناو هۆڵی پەرلەمان بوونی هەبێت بۆ پارێزگاری كردن لە مافەكانیان.\nئەو پەرلەمانتارە ڕوونیشی كردۆتەوە، كە پەرلەمان بەنیازە ڕێوشوێنی یاسایی بگرێتەبەر بەرامبەر ئەو كاندیدانەی لە هەڵبژاردن دەرچوون و تا ئێستا سوێندی دەستوورییان نەخواردووە، چونكە یاسا و پەیڕەوی ناوخۆ ئەو حاڵەتەی چارەسەر نەكردووە.\nڕۆژی پێنج شەممەی ڕابردوو 7ی شوبات، سەرۆكایەتی پەرلەمان ئاگاداركردنەوەیەكی ئاڕاستەی ئەیاد عەللاوی، سەرۆكی هاوپەیمانی وەتەنیە كرد بەهۆی ئەوەی ڕێژەی غایب بوونەكەی زۆر زیادبووە.


ئەو کارانەی زیان بە ددانەکانت دەگەیەنن\n03:17 - 08/09/2019\nڕێگاکانی خۆپاراستن لە نەخۆشی قۆڵۆن\nپێنج میوه كێشت داده‌به‌زێنن و ڕوخسارێكى جوانت پێده‌به‌خشن\nئه‌و حه‌وت خۆراكه‌ى كه پێویسته هه‌موو ڕۆژێك بخورێن\nته‌ندروستى دهۆك: چوار كه‌س به‌هۆى ئه‌نفلۆزاوه گیانیان له‌ده‌ستداوه\nددان یەکێکە لە بەهێزترین بەشەکانی جەستەی مرۆڤ بەڵام چەند شتێک دەتوانێت زیانی پێبگەیەنێت ئێمە کۆمەڵێک هەنگاوتان بۆ ڕووندەکەینەوە کە زیان بە ددانەکانتان دەگەیەنێت.\nسەرنج خستنەسەر ئەو خواردنەوانەی ڕەنگیان تۆخە:\nخواردنەوەی قاوە و چا و نیسکافە و شەرابی سور و و هەندێک جۆری دیکەی خواردنەوە ڕەنگ تۆخەکان کاردەکاتە سەر گۆڕانی ڕەنگی ددانەکان و دەبێتە هۆی زەردبوونیان نابێت زۆر بخورێنەوە یانیش دەبێت دوای خواردنەوەیان ددانەکان بشۆردرێن.\nشتنی ددانەکانت بە هەڵە یان زوو زوو:\nدەبێت بزانرێت ددانەکان بە چی جۆرە فڵچەیەک دەشۆردرێن و سەرنج بخرێتە سەر هەڵبژاردنیان، چونکە بە پێی جۆری ددانەکان و شێوازی وەستانی ددانەکان جۆری فڵچەش کاریگەری دەبێت و هەندێکات لەوانەیە ئازاری پوکەکان بدەن و ببنە هۆی کلۆر بوونی ددانەکان و زوزو فڵچەکانمان بگۆڕین، لەکاتی شتنیشدا بۆ سەرەوە و خوارەوە فڵچەکە بەکاربهێنین ، بەهەمان شێوە زۆر زوزو شتنی ددانەکان لە ڕۆژێکدا کاریگەری خراپ جێدەهێڵێت . هەروەها ڕاستەوخۆ دوای نانخواردن ددان شتن کارێکی هەڵەیە .\nبەکارهێنانی ددانەکانت وەکو ئامێر:\nددانەکان پارێزگاریەکی زۆر دەکەن لە خزمەتکردنی تەمەن و درێژکردنەوەی بۆیە هیچکات بۆ کارێک کە ئەرکی ددانەکان نییە نابێت بەکاربهێنرێن، لەبەر ئەوەی دەماری ددانەکان لەناو گۆشتی پوکەکان دایە گەر عەزێتی لە ڕادەبەدەر بدرێن دەبێتە هۆی برینداربوونی دەماری ددانەکانمان و زوو هەڵوەرین یان شکاندنیان .\nبەکارهێنانی هەڵەی ددانەکان.\nگەستنی نینۆکەکان بە ددان کارێکی هەڵەیە و ڕەنگە ببێتە هۆی پیسبوونیان چونکە نینۆک هەڵگری میکرۆبە و هەندێک کاتیش دەبێتە هۆی برینداربوونی پوک ، یاخود بەکارهێنانی نوکی قەڵەم لە نێوان ددانەکان کاتێک خوی پێوە دەگیرێت کارێکی ئێجگار هەڵەیە و ڕەنگە نوکی پێنوسەکە لەنێوان ددانەکان بشکێت و کاردانەوەی خراپی هەبێت.\nپاککردنەوەی نێوان ددانەکان بە هەڵە:\nپاککردنەوەی نێوان ددانەکان دوای نانخوارد کارێکی باشە و دەبێتە هۆی لابردنی ماددە بەجێماوەکان بەڵام دەبێت زۆر بە زەخت ئەم کارە نەکرێت. یاخود هەندێک کەس بۆ ئەم مەبەستە بنێشت بەکاردێنن بەڵام دەبێت بنێشتەکە هەڵگری شەکر یان ماددەی دژە ئێسک نەبێت چونکە ئەمە زەرەرەکەی زۆر زیاترە و ددانەکان دەپوکێنێتەوە\nخواردنی ژەمی بچوک لەنێوان ژەمەکاندا:\nلەدوای ژەمی سەرەکی خواردنی پارچەیەک شیرینی یارمەتی زوو هەرسکردنی گەددە دەدات بەڵام دەبێت بەجۆرێک نەبێت کە جیڕیان تێدابێت و ناچارمان بکات بە زەخت گازیان لێبگرین چونکە ددانەکان وێران دەکات.\nسپی کردنەوەی ددانەکان بە شێوازێکی هەڵە یاخود بەردەوام:\nجۆری ددانەکان لە کەسێک بۆ کەسێک دەگۆڕێت و پێکهاتەی ددانی زۆرکەس زەردە و پێویست ناکات بۆ مەبەستی سپیکردنەوەی لە ساڵێکدا چەندجارێک دووبارە بکرێنەوە تاکو مینای ددانەکان نەڕۆن و نەبنە هۆی زوو لەناوچونیان. هەروەها پێویستە بۆ ئەم مەبەستە سەردانی دکتۆری تایبەت بە ددان بکرێت و بەپێی ڕێنمایی پزیشک، نابێت لەخۆوە هیچ ماددەیەک بەکاربهێنرێت .\n925 جار خوێندراوەتەوە\nڤیدیۆ... 22 کۆچبەر لەدەریای ئیجە داوای بەهاناوەچوون دەکەن\nدادگا لەبارەی هاوسەرەکەی نانسی عەجرەمەوە بڕیاریدا\nئەفسەرێكی ئەمریكی: بە موعجیزە لە موشەكەكانی ئێران رزگارمان بوو\nچیرۆکی ئەو کۆرپەیەی تەرمەکەی لە تەوالێتی نەخۆشخانەیەکدا دۆزرایەوە\nشێخ جەعفەر هۆکاری کشانەوەی لە کۆنگرە ئاشکرادەکات


ئەردۆگان هۆشداری دەداتە ئەمریكاو هەڕەشەی لەناوبردنیش لەهێزەكانی سوریای دیموكراسی دەكات.\n2076 جار بینراوە\nلەوتەیەكیدا كە لەكۆنگرەی لقی پارتی دادوگەشەپێدان لەولایەتی ئیزیغی توركیا پێشكەشیكرد، رەجەب تەیب ئەردۆگان-ی سەرۆكی توركیا داوایكرد هێزەكانی سوریای دیموكراسی لەعەفرین چەكەكانیان تەسلیم بكەن ئەگەر نا ئەوا لەماوەی كەمتر لەهەفتەیەك لەناودەبرێن.\nئەردۆگان حكومەتی ئەمریكای لەئاكامی پڕچەككردنی هێزەكانی سوریای دیموكراسی ئاگادار كردەوەو رایگەیاند:بەشێك لەوچەكەی كەڕەوانەی ئەو هێزەتان كردوە لەبازاڕی رەشدا دەفرۆشرێت و بەشێكی دیكەشی لەدژی توركیا بەكار دەهێنرێت .\nئەو لێدوانەی ئەردۆگان لەكاتێكدایە لەلایەن سوپای توركیاوە بۆردومانی ناوچەكانی شاری عەفرین كرا .\nوەك ئاشكرایە بەشی سەرەكی هێزەكانی سوریای دیموكراسی كە لەلایەن حكومەتی ئەمریكاوە پشتیوانی دەكرێن لەشەڕڤانانی كورد پێكهاتوون و توركیاش بەو پشتیوانیكردنە نیگەرانەو بەمایەی هەرەشە بۆ سەر وڵاتەكەی دادەنێت.\nوردەكاری رێورەسمی هێنانەوە‌و بەخاكسپاردنی تەرمی هەڤاڵ عادل موراد (14681 جار بینراوه)\nعەلاوی بە یەك مەرج لەگەڵ موقتەدا سەدر رێكدەكەوێت (7926 جار بینراوه)\nبومه‌له‌رزه هه‌رێم و ئێران ده‌هه‌ژێنێت (7516 جار بینراوه)\nدوای كۆبوونەوەی وەفدی باڵای پارتی لەگەڵ نوری مالكی ئێستا وەفدەكە لەگەڵ عەممار حەكیم لە كۆبوونەوەدایە (7296 جار بینراوه)\nسبەینێ وەفدێكی باڵای ی.ن.ك دەگاتە بەغدا (5361 جار بینراوه)


دەرفەتێک کە گەلی کورد لە دەستی دا،٢٢ی ڕێبەندان و شۆڕشی ١٣٥٧ی هەتاوی – Kurdistan Independence Movement\nIndependence 2 هەفتە ago\nڕۆژی ٢٢ی ڕێبەندانی ساڵی ١٣٥٧ی هەتاوی، شۆڕشی گەلانی وەزاڵە هاتوو لە چنگ ڕژیمی پاشایەتی بە ڕواڵەت سەرکەوت و ڕژیمی پەهلەوی تێک ڕووخا.\nڕووخانی ڕژیمی پاشایەتی تەنیا جێگۆڕگێ بوو لە نێوان مۆرە و مرۆڤە شۆڤێنیستەکانی نەتەوەی فارس و لە ڕاستیدا نەتەوە غەیرە فارسەکانی وەک کورد ، بەلووچ، عەڕەبی ئەحوازی ، تورکی ئازەری ، تورکمان و کاسپیەن و … هیچ دەستکەوت و سەرکەوتنیەکیان لەو شۆڕشە وەدەست نەهێنا و تەنانەت ڕووبەڕووی سەرکوت و کوشت و کوشتاری زیاتریش بوونەوە.\nشا جێگەی خۆی دا بە شێخ و مەلا و عەممامە و ئاخوند و ڕژیمی پاشایەتی گۆڕا بە ڕژیمی ئیسلامی.\nتاج و تەخت و مینبەر هەر دووکیان فتوای جیهاد و کوشت و کوشتاریان بە دژی نەتەوەی کورد لە کوردستانی داگیرکراو لە لایەن ئێرانەوە دەدا.\nلەو نێوە دا ئەگەر چی گەلی کورد ساڵانێکی دوور و درێژ بوو کە بە دژی ڕژیمی پاشایەتی لە شۆڕش دا بوو ، بەڵام خاکی کوردستان هەر وا لە ژێر چەکمە و پۆستاڵی داگیرکەری ئێرانی دا ماوەتەوە و بۆ کورد هیچ نەگۆڕاوە و هەر وا سەرکوت دەکرێ.\nلە سەرەتای ڕووخانی ڕژیمی پاشایەتی دا هەلێکی زێڕین بۆ گەلی کورد و گەلانی دیکەی خاک داگیرکراو ، رەخسا. کە بە داخەوە ڕێبەرانی سیاسیی کورد لەو سەردەمە دا تووشی هەڵە هاتن و سەرەڕای ئامادەیی گەلی کورد بۆ جیا کردنەوە و وەرگرتنەوەی خاکی کوردستان لە ئێرانی داگیرکەر ، لە گەڵ ڕژیمی تازە بە دەسەڵات گەیشتوو و لاوازی ئەو کات کەوتنە وتووێژ و دانوستان، هەڵەیەک کە دەرفەتێکی زێڕین و مێژوویی لە کیس دا .\nئامانجی ڕژیم لە وتووێژ تا ئێستاشی لە گەڵ بێ تەنیا کڕینی کات و خۆڕێکخستنەوەیە، ئەگینا هیچ باوەڕێکیان نە بە وتووێژ هەیە و نە بە مافێک بە نێوی مافی گەلی کورد.\nتا ئەو کاتەی گەلی کورد خۆی لە چوارچێوەی ئێران و ئێرانی بوون دا پێناسە و تەعریف بکا، ڕەوش و دۆخی گەلی کورد لەوەی کە ئێستا هەیە ، خراپتر دەبێ و باشتر نابێ .\nبزووتنەوەی سەربەخۆییخوازانی کوردستان بۆ ئەوە خەبات دەکا کە هەڵەی ساڵی ١٣٥٧ لە کاتی ڕووخانی ڕژیمی ئێستاش دووپاتە نەبێتەوە و گەلی کورد و ڕێبەرانی سیاسیی کورد ، دەرس و وانە لەو مێژوو وەرگرن بۆ ئەوەی جارێکی تر مێژوو دووبارە و چەند بارە نەبێتەوە.\nڕژیمی ئیسلامی لە لێواری ڕووخان دایە و مەترسیی دووبارە بوونەوەی سیناریۆی سازان لە گەڵ ڕژێمێکی تازە بە دەسەڵات گەیشتوو و لاواز لە ئارا دایە.\nبە باوەڕی بزووتنەوەی سەربەخۆییخوازانی کوردستان، بۆ ئێمەی کورد نە ڕژیمی سەڵتەنەتی و شاهەنشاهی، نە ئیسلاح تەڵەب و ئیسلامی و موجاهیدینی ناتوانن وەڵامدەری بچووکترین ویست و داخوازیی ئێمە بن .\nڕێگای چارە و دەلاقەی ڕزگار بوون لە ژێر دەستەیی تەنیا هەوڵدانە بۆ پاککردنەوەی داگیرکەری ئێرانی لە خاکی کوردستان و هەوڵدان بۆ مافی دیاریکردنی چارەنووس ، کە ئێمە وەک بزووتنەوەی سەربەخۆییخوازانی کوردستان لە هەوڵدان بۆ سەربەخۆیی و دامەزراندنی دەوڵەتی کوردستان دا دەیبینین.\n٢٠ی ڕێبەندانی٢٧١٩ی کوردی\n٢٠ی بەهمەنی ١٣٩٨ی هەتاوی\n٩ی فێوریەی ٢٠٢٠ی زایینی\nPrevious ٢٥ی گەلاوێژ ساڵڕۆژی دامەزرانی یەکەم حیزبی مودێرنی کوردستانی بەرز و پیرۆز بێ\nNext بیانیە جنبش استقلال طلبان کوردستان در خصوص دستگیری فعالین و رهبران سیاسی عرب الاحوازی در دانمارک و هلند\n6 مانگ ago Independence


بازرگانی رەشی گرووپی تێرۆریستی پەکەکە/پەژاک (۲) - انجمن بی تاوان آذربایجان غربی\nقاچاخی مادە هۆشبەرەکان، بەگشتی لەلایەن باڵە بچووکەکانی سەر بە پەکەکە ئەنجام دەدرێت. بە قسەی وەزارەتی خەزێنەی ئەمریکا یەکێک لە بالەکانی پەکەکە ناسراو بە کۆنگرەی گەل تۆڕەکەی لە ئەورووپا بۆ بەرهەمهێنان و گواستنەوە و قاچاخی مادە هۆشبەرەکان بەکار دێنێت. بە پێی راپۆرتی گرووپی نێونەتەوەیی ئاژانسی تەسنیم، بەردەوام یەکێک لە رژدترین سەرچاوەکانی داهاتی تێرۆریستانی پەکەکە بازرگانییە بە مادە هۆشبەرەکانەوە. لێکدانەوەی پێشینە، شێوە و ڕێڕەەوکانی مادە هۆشبەرەکانی ئەم گرووپە تێررۆیستیە پیشان دەدات کە ئەم شێوازەی بەدەست خستنی داهاتی تێرۆریستەکان چەند رەهەندێکی تێکدەرانەی بۆ ناوچەکە و هەروەها ئامانجەکانی دابەشکردنی ئەم مادەیە هەبووە.\nپێشینەی پەکەکە لەبواری قاچاخی مادە هۆشبەرەکاندا دەگەڕێتەوە بۆ دەیەی ۸۰٫ گەورەترین سەرچاوەی داهاتی ئەم گرووپە لەدەیەی ۸۰ واتە سەردەمێک کە لەچۆمی بەقاعی لۆبنان بوو، ئیشی دەڵاڵی و بازرگانی بە مادە هۆشبەرەکان بوو. لەسەردەمی جێگیر بوونی پەکەکە لە بەقاع نێزیکەی %۸۵ بەرهەمە کشت و کاڵییەکانی چۆمی بەقاع خەشخاش بوو و پەکەکە لەپاڵ مادە هۆشبەرەکان قاچاخی ئاسەوارە کۆن و مێژوویەکانیشێ رێکدەخست و لەڕێگای بازرگانی لەڕێڕەوی تورکیاوە ئەنجامی دەدا ساڵانی ۹۰۰ ملیۆن دۆلار داهاتی هەبوو.\nجگە لەمە بە پێی بڕیارێک کە کۆنگرەی سێیەم گرتبووی گرووپێکی بەرپرسی وەرگرتنی باج لە خاوەن ئیش و دەوڵەمەندەکانی کورد کرد. (کازمی، ئەحمەد پرتووکی ئاسیا ۴، دەزگای چاندی و خوێندنەوە و لێکۆڵینەوەی نێودەوڵەتی ئەبراری هاوچەرخی تاران، ل ۲۸۵)\nقاچاخی مادە هۆشبەرەکان، بەگشتی لەلایەن باڵە بچووکەکانی سەر بە پەکەکە دەکرێت. بە قسەی وەزارەتی خەزێنەی ئەمریکا یەکێک لەو باڵانەی ناسراوی پەکەکە کۆنگرەی گەلە کە لەتۆڕەکەی خۆی لەئەورووپا بۆ بەرهەمهێنان، گواستنەوە و قاچاخی مادە هۆشبەرەکان کەڵک وەردەگرێت و بەوە چەک دەکڕێت.\nلەساڵی ۲۰۱۰، توێژەرانێک لە دەزگای “واشنگتۆن بۆ رامیاری رۆژهەڵاتی نێزیک” رایگەیاند کە پەژاک و پەکەکە بە ئەنجامی قاچاخی رێکخستن کراوی مادەی هۆشبەر، ئاسایشی نێوەدەوڵەتیان رووبەڕووی مەترسی کردۆتەوە. لەڕاستیدا مادە هۆشبەرەکان سەرچاوی گرنگی دارایی پەکەکە و پەژاکە.\nیەکێک لە گرنگترین ناوچەکانی بواری دابەشکردنی مادە هۆشبەرەکانی بۆ پەکەکە ئەورووپایە کە پشکێکی بەرچاوی دابەشکردنی لەئەستۆیە. پەکەکە بۆتە یەکێک لە گەورە راستییەکانی مادەی هۆشبەر کە لەنێوان هیلالی زێڕین (پاکستان، ئەفغانستان، ئێران و تورکیا) تا ئەورووپا رەقیبێکی نییە. شایانی باسە ۸۰ لەسەدی مادەی هۆشبەری بەکارهێنراو لەئەڵمانیا لەلایەن ئەندامانی پەکەکە و پەژاکەوە دابین دەکرێت.\nپۆلیسی تورکیا تائێستا چەندین جار بار مادەی هۆشبەر هی پەکەکەی دۆزیوەتەوە و دەستی بەسەردا گرتووە. لە سێی خەزەڵوەری ۱۳۸۹ زیات لە ۶ تۆن مادەی هۆشبەر هی پەکەکە لە ۷ گوندی باشووری رۆژهەڵاتی تورکیا دۆزرایەوە و دەستی بە سەردا گیرا. لەسۆباتی ۲۰۰۹ش لەشاری ئەستەنبۆل ۱۴۰ کیلۆ هێرۆئین لە لای ئەندامانی پەکەکە دۆزرایەوە.\nوەزارەتی خەزێنەی ئەمریکا لە ۳۰ی جۆزەردانی ۲۰۰۸ پەکەکەی لەنێو پێرستی رێکخراوە چالاکەکان لەبواری قاچاخی مادە هۆشبەرەکان دانا. هەرچەند دەوڵەتی ئەمریکا دەزانێت کە پەکەکە لەبواری تاوانە رێکخراو کراوەکاندا چالاک، بەکردەوە هیچ هەنگاوێک بەرچاو لەدژی ئەم گرووپە هەڵناگرێت و لەماوەی ۳ ساڵی دوایدا لەڕێگای هەناردنی چەک و تەقەمەنی بۆ باڵی پەکەکە لەسوریا بە بیانووی بەرەنگاربوونەوەی داعش راستەوخۆ یارمەتی پەکەکەی داوە. هەڵبەت ئەم کردەوە بە جۆرێک وەک داردەستی رۆژئاوا و بەتایبەت ئەمریکا دەگەڕێتەوە بۆ باسی تێرۆریزم.\nبە پێی راگەیاندنی دەزگای ستراتژیکی چاودێر لەنێوان ۱۹ ڕێکخراوی تێرۆریستی کە دەوری سەرەکیان لەنێوان ۴۲ ڕێکخراوی تێرۆریستی و قاچاخی مادە هۆشبەرەکاندا هەیە و زۆر رژد ئیش دەکەن، پەکەکە گرنگترینانە لە ئەورووپا و لەڕاستیدا بازاری قاچاخ لەئەورووپا لەبەردەستیاندایە. ئەم رێکخراوە نەتەنیا مادەی بەرهەم هێناوە و بەشێوەی ناچاری و توندوتیژ یارمەتی کۆکردووتەوە، بەڵکوو بەشێوەی راستەوخۆش مادەی فرۆشتووە.\nخەڵات شێخ موراد سەرۆکی دەزگای چاندی، کۆمەڵایەتی کوردانی ئیزدی ناسراو بە “ناوەدنی لالەش” لە وڵاتی ئەڵمانیا لە ۱۸ی رەشەمەی ۱۳۹۵ لەدیمانەیەکدا لەگەڵ ئاژانسی باس نیوز لەهەرێمی کوردستان رایگەیاند، پەکەکە لەژێر ناوەی یارمەتی بۆ ئاوارەکان و قوربانییەکانی کارەساتی شنگال، ملیۆنان ئەورۆ یارمەتی کۆکردووتەوە و بەڵام تائێستا ئەم یارمەتیانە نەگەیشتوونە دەستی ئاواورەکان.\nپەکەکە دابینکەری نیوەی مادەی هۆشبەری ئەورووپا لەسەرەتای خەرمانانی ۱۳۹۶ تۆڕێکی سەر بە پەکەکە لە بواری قاچاخ و دابەشکردنی مادە هۆشبەرەکان چالاکی دەکرد و دابینکەری نیوەی مادەی هۆشبەری ئەرورووپا بوو کە تێکدرا.\nئاژانسی فەرمی بەلژیک لەبارەی ئەم ئۆپراسیۆنەوە راپۆرتی دا:”لەئۆپراسیۆنێکی هاوکاتی پۆلیس لەوڵاتانی ئۆتریش و بەلژیک تۆڕێکی قاچاخی مادەی هۆشبەر سەر بە پەکەکە لەناو بردراوە. ناوەندی ئەم تۆڕ لە شاری حاسلتی بەلژیک بووە کە لەڕێگای کەناراوی ئانورسا لە بەلژیک و روتردام لەهۆلەند مادەی هۆشبەریان لەئاست ئەورووپا دابەشکردووە.”\nبە پێی ئەم راپۆرتە ئەندامانی تۆڕی پەکەکە دوای گواستنەوەی مادەی هۆشبەر بۆ شاری حاسڵتی بەلژیک، مادەکان لەبەستەی ۵ کیلۆیی لەنێو ئامێرەکانی گواستنەوە بەجێ کردووە و لەڕێگای پیاوانی خۆیانەوە بردوویانە بۆ ئەڵمانیا، ئۆتریش، فرانسا، هۆلەند و سوئیس.\nهێزەکانی پۆلیسی بەلژیک لەماڵێک کە وەک ناوەندی ئەم تۆڕە لە شاری حاسڵت ناسراوە، ۳۰ کیلۆ کۆکائین، ۱۲ کیلۆ مادەی هۆشبەری پیشەسازی، چەندین چەک و ۸۰۰ هەزرا ئەورۆ و پارەی نەختیان دۆزیەوە.\nبە پێێ یەکێک لەبەڵگەکان کە ماڵپەڕی ویکی لیکس بڵاوی کردۆتەوە، وەزارەتی دارایی ئەمریکا ناوی هەندێک لە سەرکردەکانی پەکەکەی لەنێو لیستی رەشی بازرگانانی مەترسیداری مادە هۆشبەرەکان داناوە.\nبە پێی بەڵگەی ویلی لیکس ۵ کەس لەسەرکردەکانی پەکەکە بە نێوەکانی جەمیل بایک، دوران کاڵکان، رەمزی کارتاڵ، سەبری ئۆک و ئادەم ئۆزۆن بە تاوانی بازرگانی، گواستنەوە و ئاسانکاری لەقاچاخی مادە هۆشبەرەکان لەپێرستی رەشی مەترسیدارترین بازرگانەکانی مادەی هۆشبەری جیهاندان.\nلەم بەڵگەیەدا هاتووە: بەرپرسانی پەکەکە لەڕێگای مادە هۆشبەرەکان وەک یەکێک لەسەرچاوە داراییەکان و لۆجستیکی رێکخراوەکانی سەر بە پەکەکە کەڵک وەردەگرن.\nلەڕاپۆرتی ویکی لیکس دا دەخوێنینەوە: کۆما جڤاکێن کوردستان ناسراو بە کەجەکە درێژەدەری رامیاریەکان و ستراتژیەکانی پەکەکەیە کە پەکەکەش بە پێی پەسەندکراوەی ژمارە ۱۳۲۲۴ی وەزارەتی ئەمریکا لەساڵی ۱۹۹۷ وەک ڕێکخراوێکی تێرۆریستی ناسراوە. هەروەها ناوی دەزگایەکی پەکەکە بە نێوی کۆنگرەی گەل (بەرزترین دەزگای یاسادانانی کەجەکە)ش لەساڵی ۲۰۰۸ کەوتە نێو پێرستی رێکخراوە تێرۆریستیەکان و دواتر هەر سێ رێکخراوەی (پەکەکە، کەجەکە، کۆنگرەی گەل) بە تاوانی وەک بەکارهێنانی تیرۆر، توندوتیژی چەکدارانە، بازرگانی بە مادە هۆشبەرەکان، بازرگانی بە کەرەستە قەدەخە کراوەکان، سوود بردن لەڕیگای قاچاخی مرۆڤ و گواستنەوەی نایاسایی کۆچبەران لەسنوورەکان تاوانبار کران.\n“سەدات لاچینر” مامۆستای زانکۆی چاناک قەلا لەتورکیا و لێکۆڵەری دەزگای نێودەوڵەتی توێژنەوەی ستراتژی لە (USAK) بابەتێکی لەژێر ناونیشانی “مادەی هۆشبەر سەرچاوەی سەرەکی داهاتی پەکەکە” دەنووسێت: ڕێکخراوەی تیرۆریستی کەڵک لەهەڵەکانی دەوڵەت وەردەگرێت واتە ئەو بوارانەی کە دەوڵەت تێدا دەسەڵاتی نییە، هەرچەندی ئەم بەکارهێنانە زۆرتر بێت، ئەوەندە ئەم ڕێکخراوە گەورە دەبێت، کۆڵەکەی گرنگ و دووەمی ڕیکخراوە رێکخستن کراوە تێرۆریستیەکان لەسەر بنەمای ژێرخانی ئابووریە.\nناوبراو دەنووسێت: گرووپە جیاخوازەکان پارەیان بۆ کڕینی چەک، مادەی هۆشبەر، پێداویستیەکانی رۆژانەی تێرۆریستی و …. دەوێت، بە پێچەوانەی ئەوەی کە خەڵک بۆی دەڕوات، زۆربەی پارەکە بە شێوازی راستەوخۆ لەوڵاتەکانی دیکەوە نایەت. کاتێک وڵاتێک دەیەوێت یارمەتی بکات، پێ باشتر لەشێوازی سرووشتی کەڵک وەربگرێت. واتە پارەکە بەشێوازی راستەوخۆ دەداتە تێرۆریستەکان. بۆ پاراستنی ژێرخانە ئابووریەکانی تێرۆریزم چەند پێوەری سەرەکی هەن: ۱-کەرانە سەندن/ سپیکردنەوەی پارە/ وەرگرتنی یارمەتی ۲-دزی ۳- مادەه هۆشبەر ۴- بابەتەکانی دیکەی داهاتی نایاسایی.\nبە پیی قسەی دۆکتۆر سەدات لاچینەر لەم نێوەدندا، مادەی هۆشبەر ئاسانتر و بەردەوامترین رێگایە بۆ بەدەست خستنی پارە کە سەرەنج راکێشە. گەر وا وێنای کەین کە بازاری مادە هۆشبەرەکان لەجیهاندا نێزیکی ۴۰۰ تا ۵۰۰ ملیار دۆلارە، ئەمە نەتەنیا بۆ درێژەی ژیانی رێکخراوە تێرۆریستیەکان بەڵکوو بۆ درێژەی ژیانی وڵاتانیش بەسە.\nئەم پارە کە لەبازاری مادە هۆشبەرەکاندا دەسووڕێتەوە، ئەوەیندە تێچووی بەرەڤانی ئەمریکایە لەساڵێکە و کەمێک زیاتر لە بەرهەمێنانی ناپاڵاوی نەتەوەیی تورکیا، لەئەورووپا کە یەکێک لەناوچە گرنگەکانی بازاری گەورەی مادە هۆشبەرەکانە، پەکەکە هەندێک جار ۸۰ لەسەدی بازارەکەی لەژێر رکێفداریە بۆیە ئیشێکی دژوار نییە گە بمانەوێت بزانین کە بۆ پەکەکە چەندین دەیەیە درێژەی هەیە و ژیاوە.\nپەکەکە ماوەیەکی کورت دوای دامەزراندنی دەستی بە مادەهۆشبەرەکان وەک سەرچاوەی دارایی کرد. لەسەرەتای دەیەی هەشتای زائینی، هەم بەرهەمی دەهێنا و هەمیش گواستنەوەی لەدەستدا بوو. لەساڵی ۱۹۸۲ پەکەکە لەتەنیشت کەمپەکانی لەلۆبنان (بەعلەبەک و حرمن) کە لەوکاتەدا لەژێر دەسەڵاتی سوریا بوو مادەی هۆشبەری دەچاند.\nکەناراوەکانی بەیرووت، سەیدا، سور، میراین و ترابلۆس خاڵی گواستنەوەی سەرەکی بوون. مادەکە لەوەێیەوە دەنێردرا بۆ قوبرسی یۆنانی و یۆنان و ئیتالیا. ئەم ڕێکخراوە لەڕێگای هەناردنی مادەی هۆشبەروە پارەیەکی یەکجار زۆری بەدەست دەخست. جێگای داخە کە قوبرسی یۆنانی و یۆنان بۆ پاڵپشتی لەم رێکخروە تێرۆریستەی لەدژی تورکیا یا پشتیوانی بازرگانی بە مادەهۆشبەرکانیان دەکرد لەلایەن ئەم گرووپەوە یا پشت گوێیان دەخست.\nتورکیا یەکێک لەگرنگترین ڕێڕەوەکانی گواستنەوەی مادەیە بۆ ئەورووپا. ماوەیەکی زۆری پێناچێت تا پەکەکە بزانێت چ پێگەیەکی گرنگی بۆ قاچاخی مادە لەرۆژهەڵات بۆ رۆژئاوا هەیە. تێرۆریستەکان زانیان چ سوودێکی هەیە. سەرەتا رێگایان دا بە قاچاخچییەکان هاتۆ چوو بکەن و ئاسایشیان دابین دەکردن. لەدەیەی هەشتاد دابینکردنی ڕێڕەوی مادە هۆشبەرەکان لەناوچەکە دژوار نەبوو چوونکە لەگوندەکان و ناوچە سنوورەیەکان رۆژهەڵاتی تورکیا رێکخستنی هەبوو. کاتێک رێکخستنی گەیشتە ئەستەنبۆل و شارە گەورەکانی تورکیا و ئەورووپا، گواستنەوە و دابەشکردنی بۆ پەکەکە ئاسانتر بوو.\nبی بی سی دەڵێت ۸۰ لەسەدی بازار لەدەستی کوردانی تورکیادایە و پەکەکە بەڕێوەی دەبات. بی بی سی هەرورها ڕاپۆرتی دا کە زیاتر لە هەزار ئەندامی پەکەکە لەگرتووخانەکانی بەریتانیان. بە پێی قسەی بەرپرسانی تورکیا، لەنێوان ساڵانی ۱۹۸۴ تا ۲۰۰۰ ژمارەی ۷۰۰ کەس لەئەندامانی پەکەکە بە تۆمەتی قاچاخ و دابەشکردنی مادە هۆشبەرەکان لەئەرووپا دەستگیر کراون ئەم پیشان دەدات کە پەکەکە لەهەموو وڵاتانی ئەورووپایی لەڕێگای سەدان کەسەوە چالاکە لەبواری مادە هۆشبەرەکاندا.\nکاتێک هەموو دەیتاکان لێکدەدەیەوە، جێگای سەرسووڕمان نییە گەر بڵێین پەکەکە بە مادەی هۆشبەر گەورە بوو. لەهەمان کاتدا، مافیایەکی نوێی لەمادە هۆشىەرەکان، قاچاخ، باجگرتن/ دزی خۆی نواندوو. ئەم پێکهاتە دەکرێت نێوی لێ بنردرێت پەکەکە کە مێشکی خۆی زیاترە لە مێشکی کۆنی ڕێکخراوە تێرۆریستیەکان.\nلەگەڵ تێپەڕبوونی کات، ئەوانەی کە لەدەرەوەن ئەم تۆڕەیان داناوە و ئەم تۆڕەیان پەرە پێداوە بۆ سێ کیشوەری ئەورووپا و ئاسیا و ئەفریقا. سەیر ئەوەیە کە هەندێک لەڕێکخراوەکان کە قەڵمبازیان پێچەوانەی پەکەکە پێناسە دەکرێتیش هاوبەشن لەگەڵ مافیای ئەم گرووپەدا. بۆیە ئایدیۆلۆژیەکانی تورکی یا کوردی ئارمانجی راستەقینەیان سنووردار کرد و پارەی مادە هۆشبەرەکان دیسیپلینی گشتی و دەسەڵاتی دەوڵەتیان لەنێو وڵات تێکدا.\nقبلی « متلاشی شدن یک تیم تروریستی در آذربایجان غربی\nبعدی زنان و دختران قربانیان شعارهای فریبنده پ.ک.ک و پژاک »


کۆبوونەوەى پەرلەمانى عێراق؛ جێگرەوەى مشعان جبورى سوێندى خوارد و پارێزگارێک لەکارخرا\nعێراق بەشەخۆراک دەنێرێت و ’’حکومەتى هەرێم دابەشى ناکات’’\nدادگاى كەركوك بڕیاری لە سێدارەدانی بۆ دوو كەس دەركرد\nلەسەر دانانى کامێراى هاتوچۆ ’’داواى 80 ملیار دینار’’ لە پەرلەمانتارێک دەکرێت\nلەساڵێکدا سێ پەرلەمانتار کەمتر لە پێنج خولەک قسەیان کردووە\nدادگاى فیدراڵى شیکردنەوەیەکى نوێ بۆ حکومەتى کاربەڕێکەر دەکات\nگۆڕانکارییەکانى نرخى دراو لەکردنەوەى بازاڕدا\nکەشى ئەمڕۆ و سبەى: تاوە باران و خۆڵبارین\nنازم دەباغ لەسەر ’’سەردانى نهێنى بارزانى بۆ ئێران’’ هاتەدەنگ\nجۆرج بوش هەراى نایەوە: هێرشکردنە سەر عێراق بێ پاساو بوو\nگۆڕان داواى ئاشتەوایی گشتی دەکات\nهێز ڕەوانەى بیرە نەوتییەکان کراوە؟\nوەزارەتى پیشمەرگە و هاوپەیمانان جەخت لە یەکگرتنەوەى هێزەکانی 70 و 80 دەکەنەوە و بەرپرسێکى وەزارەتەکەش دەڵێت، یەکگرتنەوەیان کاتى زۆرى پێویستە و ناتوانرێت وادەى بۆ دیاریبکرێت.\nلە چوارچێوەى هەوڵەکان بۆ یەکگرتنەوەى تەواوەتى هێزەکان، ئەمڕۆ چوارشەممە (27ی کانونی دووەمی 2021) بەڕێوەبەرایەتی چاکسازی و هێزەکانی هاوپەیمانان بە ئامادەبوونی نوێنەری هێزەکانی 70 و 80 و بۆردی چاکسازی له وه‌زاره‌تی پێشمه‌رگه كۆبوونه‌وه.\nبەپێی راگەیەنراوێکى وەزارەتى پێشمەرگە کە وێنەیەکى دەست "ناس کورد" کەوتووە، لە کۆبوونەوەكه‌دا تیشک خراوەتە سەر هەنگاوەکانی چاکسازی و جێبەجێکردنی خاڵه سه‌ره‌كی و گرنگه‌كانی پرۆسەكه و جه‌خت له به ئه‌نجامگه‌یشتنی ته‌واوی پرۆسه‌كه كرایه‌وه.\nلیوا قارەمان کەمال، جێگری سەرۆکی ئەرکان بۆ ئۆپەراسیۆنەکان لە وەزارەتی پێشمەرگە بە "ناس کورد"ی (27ی کانونی دووەمی 2021) ڕاگەیاند، هەوڵەکان بۆ یەکخستنی هێزەکانی 70و 80ی پێشمەرگە لە چوار چێوەی چاکسازییەکانی وەزارەتی پێشمەرگەیە، بۆ ئەوەش هەوڵەکان بەردەوامە بەڵام بۆ یەکگرتنەوەیان کاتی زۆری پێویستە و ناتوانرێت کاتێک دیاری بکرێت.\nوتیشى، "ئەم دوو هێزە هێزی گەورەن و لەداهاتوو دەبێت لەچوارچێوەی چەتری وەزارەتی پێشمەرگە بمێننەوە".\nهێزەکانى 70ى سەر بە یەکێتى و 80 ى پارتى، دووەم گەورەترین هێزى حزبین لەدەرەوەى وەزارەتى پێشمەرگە کە خاوەنى 14 لیواى یەکگرتووە.\nلەبارەی بڵاوبوونەوەی دەنگۆی جوڵەکردن بەهێز بەرەو بیرە نەوتییەکان، قارەمان کەمال وتى، "من ئاگاداری جوڵە پێکردنی هێزی پێشمەرگە نیم و ئەوەی دەوترێت دوورە لە ڕاستییەوە".\nوەزارەتی پێشمەرگە لەبارەی جوڵاندنی هێز ڕوونکردنەوە دەدات\n2021.02.03 - 14:37\nوەزارەتی پێشمەرگە ’’ژماری ڕاستەقینەی’’ هێزەکانی ئاشکرا کرد\n2021.02.02 - 23:55\nیەکەم هەڵوێستى وەزارەتی پێشمەرگە لەسەر داواى ’هەڵوەشاندنەوە’ى هێزەکانى\n2021.02.02 - 11:49\nحەشدى شەعبى لەسەر ’’دانانى سەربازگە بەرانبەر پێشمەرگە’’ ڕوونکردنەوە دەدات\n2021.02.01 - 21:21\nڤیدیۆ؛ دوایین ساتەکانى مارادۆنا لەگەڵ کچە هاوڕێکەى\n2021.02.03 - 15:04\nلاهور شێخ جەنگى دوایین هەڵوێستى یەکێتى لەبارەى لامەرکەزییەت رادەگەیەنێت\n2021.01.28 - 18:06\nدوایین فەتوا لەبارەی دانانی مەرجی یەك ژنی لە گرێبەستی هاوسەرگیری\n2021.01.19 - 15:06\n2022.05.18 - 23:35


سه‌رۆك كۆمار پێشوازیکرد له باڵیۆزانی به‌ریتانیا و ئه‌ڵمانیا و فه‌ره‌نسا له عيراق\nسەرۆک کۆمار د. بەرھەم ساڵح ئەمڕۆ یەک شەممە ١٢|٥|٢٠١٩ لە کۆشکی سەلام لە بەغدا پێشوازیكرد له باڵیۆزانی ھەر یەک لە وڵاتانی بەریتانیا و ئەڵمانیا و فەرەنسا لە عێراق.\nله دیداره‌كه‌دا سەرۆک بەرھەم ساڵح ته‌ئکیدی له سوربوونی عێراق کرده‌وه له په‌یوه‌ندی و هاریکاری هاوسه‌نگ لەگەڵ وڵاتانی دراوسێ و دۆستدا لە نێوانیاندا ولایەتە یەکگرتووەکانی ئەمریکا و ئێران، تا ببێته فاکتەرێک بۆ ئارامی و سەقامگیری و گەشەسەندنی ئابووری لە ناوچەکە و جیھاندا، ھەروەھا روونیشیکرده‌وه کە گفتوگۆكانمان له‌گه‌ڵ وڵاتانی عه‌ره‌بی و ئیقلیمی و ئەوروپا به‌و ئاڕاسته‌یه ده‌رۆن.\nسەرۆک بەرھەم ساڵح، جه‌ختی لە گرنگی ده‌سپێکردنی گفتوگۆیه‌کی جددی و بونیادنه‌ر کردەوە له پێناو چاره‌سه‌ری گرفته‌کان و پێشخستنی خاڵه هاوبه‌شه‌کان و وه‌لانانی ناکۆکییه‌کان و دورکەتنەوە لە سیاسەتی جەمسەرگیری.\nلەلای خۆیانەوە ھەر سێ باڵیۆزی وڵاتانی ئەوروپا، خۆشحاڵی خۆیان بە پێشکەوتنی پەیوەندییەکانیان و ھەوڵه‌کانیان بۆ بەرەوپێشبردنی ھاریکاری زیاتر لەگەڵ عێراق دووپاتكرده‌وه، ھاوکات ئاماژه‌یان به سیاسەتی ھاوسەنگی دەرەوەی عێراق و ئەو رۆڵە گرنگه‌ی له ئاستی عه‌ره‌بی و ئیقلیمی دەیگێڕێت کرد، ھەروەھا خواستی وڵاته‌كانیان بۆ بەشداریکردن لە دووباره ئاوەدانکردنەوەی عێراق له رێگای كۆمپانیا ئه‌وروپییه‌كان ده‌ربڕی.\nله دیداره‌دا باڵیۆزانی به‌ریتانیاو فه‌ره‌نسا و ئه‌ڵمانیا سه‌باره‌ت به قه‌یرانی ناوچه‌كه ئاماژەیان بەوه كرد كه ھاوڕان له‌گه‌ڵ تێروانینه‌كانی عێراق بۆ چاره‌سه‌ركردنی كێشه‌كان و دورخستنه‌وه‌ی گرژییه‌کان .\nھەر لە دیدارەکەدا پەرەپێدانی پەیوەندییەکان و چۆنیەتی بەردەوامی ھاریکاری نێوان عێراق و یەکێتی ئەوروپا لە گشت بوارەکاندا باسیان لێوه کرا سه‌ره‌ڕای تاوتوێکردنی دوا پێشهاته‌کانی ناوچه‌که له سایه‌ی گرژی نێوان ولایەتە یەکگرتووەکانی ئەمریکا و کۆماری ئیسلامی ئێران\nقوباد تاڵه‌بانی له ئیستۆنیا پانێڵێك پێشكه‌ش ده‌كات\nهونه‌رمه‌ند عه‌لی توانا كۆچی دوایی كرد\nله‌م شوێنه‌دا هه‌وره بروسكه هاووڵاتییه‌كی شارباژێڕی كوشت\nقوباد تاڵه‌بانی: هه‌وڵی ره‌خساندنی هه‌لی كار ده‌ده‌ین\nخێزانێك خۆیان بۆ خزمه‌تی هیوا ته‌رخان ده‌كه‌ن\nئیمزاكردنی رێككەوتنی یەكێتی و پارتی بۆ پێكهێنانی حكومەت\nیه‌كه‌مین فێستیڤاڵی به‌هاره له‌سلێمانی ده‌كرێته‌وه\nله هه‌ولێر ئاگر له كۆگایه‌كی كۆمسیۆن كه‌وته‌وه\nپشكێك بچوك لە یادگارییەكانی ئەنفالی چوار\nلەقەڵادزێ یادی راپەڕین و بۆردومانی شارەكە دەكرێتەوە\nته‌ها سلێمان: ئه‌نفال و هۆلۆكۆست دوو تاوانی له‌یه‌كچوون\nچوار سه‌عات له‌گه‌ڵ شاسوار عه‌بدولواحیدو بانده‌كه‌ی\nپه‌روه‌رده سه‌رچاوه‌ی گۆڕانكارییه باشه‌كانه\nمه‌لا به‌ختیار: كاتێك كۆمه‌ڵ‌و رێكخراوه‌كان ده‌گۆڕێن ده‌بێ حزبیش بگۆڕێت\nبانگه‌وازێكی مه‌لا به‌ختیار بۆ كاك مه‌سعود و كاك كۆسره‌ت و سه‌رۆكی هه‌موو حزبه‌كان\nپیرۆزبایی بانكی زانیاری بۆ رێكخراوی ئازادی لاوان\nخاوەن كۆمپانیایەك: مۆڵەكان روخساری كارمەندە ژنەكانیان بەكاردەهێنن\nلەهەڵبژاردنی پەرلەمانی یەكێتی ئەوروپادا كە لە 23 تا 26 ئەم مانگە لە 28 وڵاتی ئەوروپی بەڕێوەچوو لەنێوان پێنج كاندیدی كوردی پارچەكانی كوردستان لەهەریەك لە ئەڵمانیاو سوید دوو ك...\nبه‌ریتانیا.. یادی دامه‌زراندنی یه‌كێتی ده‌كرێته‌وه\nکۆمیتەی ڕێکستنی ئەڵمانیا مەدالیای رێزلێنانی دەبەخشێتە ڕێکخستنەکانی\nزۆرێك لەژنان لەلایەن خاوەن كارەكان و رەگەزی بەرامبەرەوە لە شوێنی كارەكانیان دەستدرێژی جۆراوجۆرییان دەكرێتەسەر، چالاكوانێكی ژنانیش هۆكارەكەی بۆ نەبوونی هۆشیاری مامەڵەكردن لەگەڵ قەیرا...\nنامه‌یه‌كی هه‌ست بزوێن له‌ژووی ئیعدامه‌وه\nچۆن دراوی عیراقی له روپیه و عانه‌وه گۆڕا بۆ دینار ؟


مەریوان: چەند کاسبێکی مێر منداڵ دەستبەسەر کران - كۆمه‌ڵه‌ی مافی مرۆڤی کوردستان\nشەمە 22ی خەرمانانی 2720ی کوردی، هێزە سنوورییەکانی کۆماری ئیسلامی ئێران لە مریوان هێرشیان کردە سەر کاسبکارەکان و بە تێک هەڵدان و لێدان چەند کاسبێکی مێرمنداڵیان دەستبەسەر کرد.\nبە پێی هەواڵەکە، ناوی یە کێک لەو کاسبانە مێر منداڵێک بە ناو «شادمان مەریوانی» یە و تا هەنووکە ناسنامەی دەستبەسەر کراوانی دیکە ئاشکرا نەبووە.\nهێزە سنوورییەکانی کۆماری ئیسلامی ئێران بە بێ هیچ هۆکارێک هێرشی کردە سەر کاسبکاران و دایانییە بەر سووکایەتی لێدان.\nبە پێی داتاکانی ناوەندی ئاماری کۆمەڵەی مافی مرۆڤی کوردستان، لەسەرەتای ساڵی نوێی زایینییەوە تا ئێستا بە هەژمار کردنی ئەم حاڵەتەوە 164 شارۆمەندی رۆژهەڵاتی کوردستان لە لایەن هێزەکانی کۆماری ئیسلامی ئێرانەوە دەستبەسەر کراون.\n← سەوڵاوا: هێزە ئەمنییەتییەکانی کۆماری ئیسلامی ئێران شارۆمەندێکیان دەستبەسەر کرد\nشــنۆ: یوونس خزری بۆ زیندانی ناوەندی ڕاگواسترا →


سووكترین سزای ئەهلی دۆزەخ چۆنە؟: ماڵپەڕی وەڵامەکان\nتەزکیەى نەفسدۆزەخسووكترین سزای ئەهلی دۆزەخ چۆنە؟\nسووكترین سزای ئەهلی دۆزەخ چۆنە؟\nسووكترین سزای ئەهلی دۆزەخ لەم فەرموودەیەدا بۆمان باسکراوە خواى گەورە پەنامان بدات\nعَنِ النُّعْمَانِ بْنِ بَشِيرٍ (رضي الله عنه) قَالَ:\nقَالَ رَسُولُ اللَّهِ (صلی الله عليه وسلم):\n(إِنَّ أَهْوَنَ أَهْلِ النَّارِ عَذَابًا مَنْ لَهُ نَعْلَانِ وَشِرَاكَانِ مِنْ نَارٍ، يَغْلِي مِنْهُمَا دِمَاغُهُ كَمَا يَغْلِ الْمِرْجَلُ، مَا يَرَى أَنَّ أَحَدًا أَشَدُّ مِنْهُ عَذَابًا، وَإِنَّهُ لَأَهْوَنُهُمْ عَذَابًا)رواه مسلم وللبخاريِّ نحوه.\nواتە: (نعمان)ی كوڕی (بشیر) (خوای لێ ڕازی بێت) دەفەرموێت: پێغەمبەری خوا (صلى الله عليه وسلم) فەرموویەتی:\n(سووكترین سزای ئەهلی دۆزەخ سزای كەسێكە كە جووتێ نەعلی ئاگرینی لەپێدایە، مێشكی سەری پێیانەوە دەكوڵێ وەك چۆن مەنجەڵی ئاو دەكوڵێ، بەڵام لەگەڵ ئەوەیشدا وانابینێت كەكەس لەو سزای سەختتر بێت، كەچی ئەو لەهەموویان سزای سووكترە).\nئایا بۆچی بێباوەڕ بەهەتا هەتایی لەدۆزەخدا دەمێنێتەوە لەکاتێکدا لەدونیادا حەفتا یاخود هەشتا ساڵ ژیاوە ؟! ئایا سزا دانی دۆزەخییەکان هەتا هەتاییه ؟یاخود کاتێکی دیاری کراوە وکۆتایی پێ دێت ؟ ناوەكانی دۆزەخ کامانەن و مانایان چیە؟ چەند جۆر عەزاب هەیە لەناو گۆڕدا بۆ خراپەکاران و بێ باوەڕان ؟ تكايه هەندێ باسی سزا و ناڕەحەتیەکانى دۆزەخمان بۆ بکەن بۆ ئەوەى دڵمان بترسێ و دوور بکەوینەوە لەتاوان و خراپە\nسەردان: ١,٠٢٥ بەش: دۆزەخ\nپرسیاری دواترڕوقیەى شەرعى چۆن دەخوێنرێت بەسەر نەخۆشدا و ئەو ئایەت و زیکرانە کامانەن؟پرسیاری پێشتربە کورتى ڕەوشتى بانگخواز دەبێ چۆن بێ؟\nدوو شەممە ٢٢ / ذو القعدة / ١٤٤١ ١٣ / تەمموز / ٢٠٢٠


Курдипедиа - هەپەگە: جە ئیدر 5 سەربازێ تورکیای کوشیێ\n📝 هەپەگە: جە ئیدر 5 سەربازێ تورکیای کوشیێ | Группа: курдские документы | Язык статьи: 🏳 هەورامی\nهەپەگە: جە ئیدر 5 سەربازێ تورکیای کوشیێ\nمیانگەو یاونەری و چاپەمەنی هێزەکێ پارێزنای گەلی-هەپەگەهەپەگە، سەبارەت بە چالاکی گەریلای جە پارێزگەو ئیدری سەر بە سەرنیشتو کوردستانی وەڵاکریای لەشکریش دان و دڵێشەنە ئومان:\nجە 3 کانوونو دووەمی، جە دەورووبەرو سەربازگەو ئاخوور-ی سەر بە پارێزگەو ئیدری جە بەشو سەرنیشتو کوردستانی، هێزە داگیرکەرەکێ سپاو تورکیای ئۆپەراسیۆنی سەربازی وەرفروانشان دەست پنەکەردەبێ. گەریلاکێ هەپەگەی و ژەنە گەریلاکێ یەکینەکێ ژەنێ ئازادێ یەژەئاستاری ئۆپەراسیۆنکارەکێشان وستێنێ چێرو چەمداری وردی. جە سەعات دووێ سەرسەبای 4و کانوونو دووەمی، گەریلا هێرشان کەردەن سەرو ئۆپەراسیۆنکارادوژمنی و هاموەخت هێرشان بەردەن سەرو سەربازگەکەی و جە ئاکامەنە لانی کەم 5 سەربازێ تورکیای کوشینێ.\nهەپەگە ئاشکراش کەردەن: جە هێرشەکانە گەریلایێ بە نامێ (ئۆزکور ڕوونی) جە دمای جەنگی قارەمانەنەی شەهید بییەن و جە ئایندەی نزیکەنە جەی بارەۋە زانیاری زیاتەر وەڵابکەرۆۋە. \n 📡 | 🏳 هەورامی | ماڵپەری ئەی ئێن ئێف نیوز - 05-01-2019\n1. 👁 هەپەگە: لە ئیدرێ 5 سەربازی سوپای تورکیا کوژران 05-01-2019\n📅 Publication date: 05-01-2019\n➕ Добавил (Hawrê Baxewan) на Jan 5 2019 11:11PM\n👌 Эта статья была рассмотрена и выпущена (Naliya Ibrahim) на Jan 6 2019 2:26PM\n✍ Этот пункт недавно дополнено (Naliya Ibrahim) на: Jan 6 2019 2:26PM\n👁 Этот пункт был просмотрен раз 955


سەرجەم فراکسیۆنەکانى ئەنجومەنى پارێزگای هەولێر دەنگیان بە فرسەت سۆفی دا\n11:08 پێنج شه‌ممه 12 ئه‌یلول 2019\nسەرجەم فراکسیۆنەکانى ئەنجومەنى پارێزگای هەولێر دەنگیان بە فرسەت سۆفی دا و بوە کاندیدى فەرمى ئەنجومەن بۆ بوون بە پارێزگارى نوێى هەولێر، لە یەکەم وتەى خۆشیدا سوپاسى مەسعود بارزانى کرد کە متمانەى پێ بەخشیوە بۆ بوون بە پارێزگار.\nپاش ئەوەى فرسەت سۆفى تاکە کاندیدى پارتى و بێ ڕکابەر بۆ بوون بە پارێزگارى هەولێر لە ئەنجومەنى پارێزگاى هەولێر ئامادەبو، لە پرۆسەیەکدا، سەرجەم فراکسیۆنەکانى نێو ئەنجومەنەکە دەنگیان بەو کاندیدەى پارتى داو، بوە کاندیدى فەرمى ئەنجومەنەکە بۆ بوون بە پارێزگارى هەولێر.\nلە پرۆسەى دەنگدانەکە کە 28 ئەندامى ئەنجومەن ئامادەى بوون، تاکە ئەندامێک لەنێو ئەنجومەنەکە دەنگى بۆ فرسەت سۆفى نەدا، پاش تەواو بوونى پرۆسەکەش سەرۆکى ئەنجومەنى پارێزگاى هەولێر وتى: “ئەنجومەنى پارێزگاى هەولێر کاندیدى فەرمى خۆى بۆ پارێزگار دیارى کردووە و پێویستى بە مەرسومى هەرێمى هەیە بۆ دەستبەکاربوون”.\nلە کۆنگرەیەکى ڕۆژنامەوانیدا، فرسەت سۆفى ڕایگەیاند: “زۆر سوپاسى مەسعود بارزانى دەکەم کە متمانەى پێ بەخشیم بۆ ئەوەى ببم بە پارێزگارى هەولێر، سوپاسى ئەندامانى ئەنجومەنى پارێزگاى هەولێر دەکەم بەو ئەندامەشى کە دەنگى پێنەدام”.\nفرسەت سۆفى وتیشی: “هەماهەنگى تەواوم دەبێت لەگەڵ سەرجەم لایەنە سیاسییەکانى هەولێر، هەروەها ئامانجم خزمەتکردنى هەولێر و هاوڵاتییانێتى بۆ ئەوەى هەولێر پێشخەین و لە ڕیزبەندى پێشەوە بیهێڵینەوە”.\nپاش ئەوەى لە چەند ڕۆژى ڕابردوودا نەوزاد هادى، پارێزگارى پێشوى هەولێر دەستلەکارکێشانەوەى لە پۆستەکەى پێشکەشکرد، پارتى کە براوەى هەڵبژاردنى ئەنجومەنى پارێزگاکەیە، کاندیدى خۆى بۆ ئەو پۆستە دیاریکرد کە تەنها فرسەت سۆفى بو.\nڕوبەڕوبونەوەکانی شەقام دەچێتە ناو پەرلەمانەوە\nپەرلەمان ئامادەبوونى عەبدولمەهدی دەکاتە مەرجى تەواوکردنى کۆبوونەوەکەى\n16:51 سێ شه‌ممه 29 تشرینی یه‌كه‌م 2019\n22:12 پێنج شه‌ممه 31 تشرینی یه‌كه‌م 2019\nکەنەکە داوایەک ئاڕاستەى هاووڵاتیانى هەرێمى کوردستان دەکات


دیمەنی نیشتمان (Perspektive Heimat) / Startfinder - بەرنامەکان\nدیمەنی نیشتمان (Perspektive Heimat) / Startfinder\nئەم پڕۆژەیە لەلایەن کۆمپانیای خاوەن بەرپرسیارێتی سنوورداری "ئەنجومەنی هاوکاریی نێودەوڵەتی ئەڵمانیا" (GIZ) و لە چوارچێوەی بەرنامەی "دیمەنی نیشتمان"ی (Perspektive Heimat) وەزارەتی فیدڕاڵی هاوکاریی و پەرەپێدانی ئابووری (BMZ) جێبەجێ دەبێت. کەسانێ کە دەیانەوێت بگەڕێنەوە بۆ ئەفغانستان، میسر، ئاڵبانی، گامبیا، غەنا، عێراق، کۆزۆڤۆ، مەراکیش، نیجەریا، پاکستان، سێنێگال، سێربستان یان توونێس، دەتوانن لە پاڵپشتیی دیسان تێکەڵبوونەوە لە کۆمەڵگا کەڵک وەرگرن.\nزانیاریی زیاتر لەسەر هەرکام لە بەرنامەکانی سەرلەنوێ تێکەڵبوونەوە لە وڵاتانی سەرەکیدا لێرە دەدۆزنەوە:\nناوەندی زانیاریی کۆچبەریی و بەرزکردنەوەی پیشەیی ئەڵمانیا (DIMAK) لە ئاڵبانی\nناوەندی زانیاریی کۆچبەریی، فێرکاریی و بەرزکردنەوەی پیشەیی ئەڵمانیا (DIMAK) لە کۆزۆڤۆ\nناوەندی زانیاریی کۆچبەریی، فێرکاریی و بەرزکردنەوەی پیشەیی ئەڵمانیا (DIMAK) لە سێربستان\nناوەندی زانیاریی کۆچبەریی و تێکەڵبوون لە بازاڕی کاری مەراکیش-ئەڵمانیا\nناوەندی پیشەکان، کۆچبەریی و سەرلەنوێ تێکەڵبوونەوە لە کۆمەڵگای ئەڵمانیا-توونێس\nناوەندی پیشەکان، کۆچبەریی و دیسان تێکەڵبوونەوە لە کۆمەڵگای ئەڵمانیا-غەنا (GGC)\nناوەندی پیشەکان، کۆچبەریی و سەرلەنوێ تێکەڵبوونەوە لە کۆمەڵگای ئەڵمانیا-سێنێگال\nناوەندەکانی پیشەکان، کۆچبەریی و تێکەڵبوونەوەی سەرلەنوێ لە کۆمەڵگای ئەڵمانیا لە هەرێمی کوردستانی عێراق (GMAC) و ناوەندی پیشەکان، کۆچبەریی و تێکەڵبوونەوەی سەرلەنوێ لە کۆمەڵگای عێراق-ئەڵمانیا (GMAC)\nلێره‌دا هه‌ندێك تێبینی سه‌باره‌ت به پیشه، فێركاریی و ژیان له یازده ویلایه‌ت، پێوه‌ندییه‌كان له‌گه‌ڵ ناوه‌نده راوێژكارییه‌كانی هه‌بوو له ناوچه، هه‌ندێك زانیاریی تایبه‌ت به راوێژكاره‌كان و بابه‌تی زۆرتر ده‌دۆزنه‌وه.\n"ماڵپه‌ڕی ""Startfinder"" سه‌باره‌ت به ئیمكانات بۆ ده‌ستپێكی سه‌رله‌نوێ ئاگاداریی ده‌دات. ئه‌م ماڵپه‌ڕه تایبه‌ته به‌م كه‌سانه‌ی خواره‌وه\n• … كه‌سانی په‌نابه‌ر یان كۆچه‌ر بۆ ئه‌ڵمانیا كه له بیر گه‌ڕانه‌وه بۆ وڵاتی سه‌ره‌كی خۆیاندان\n• … كه‌سانێك له وڵاتی سه‌ره‌كی خۆیاندا كه له‌وێدا بۆ دیمه‌نی داهاتووی خۆیان ده‌گه‌ڕێن\n• … كه‌سانێك كه بیر له كۆچبه‌ریی بۆ ئه‌ڵمانیا ده‌كه‌نه‌وه و ده‌یانه‌وێت سه‌باره‌ت به مه‌رجه پێویسته‌كان زانیاریی ده‌سته‌به‌ر بكه‌ن\n• … راوێژكاره‌كانی گه‌ڕانه‌وه له ئه‌ڵمانیا."\nهه‌ندێك تێبینی گرنگ سه‌باره‌ت به پیشه، فێركاریی و ژیان له‌م وڵاتانه‌ی خواره‌وه پێشكه‌ش ده‌كات: "Startfinder": ئه‌فغانیستان، ئه‌لبانی، گامبیا، غه‌نا، عێراق، كۆزۆفۆ، مه‌غریب، نیجێریا، سێنگال، سربیا و تونس\nله زۆربه‌ی وڵاته‌كاندا ناوه‌نده‌كانی راوێژكاریی بۆ پیشه‌كان، كۆچه‌ریی و تێكه‌ڵبوونه‌وه‌ی سه‌رله‌نوێ بوونیان هه‌یه. ئه‌م ناوه‌ندانه بۆ نموونه بۆ ئه‌م بابه‌ته راوێژكاریی ده‌ده‌ن كه كه‌س له پاش گه‌ڕانه‌وه چۆن كارێك بدۆزێته‌وه یان كۆمپانیای خۆی دابمه‌زرێنێت. ئه‌گه‌رچی ئه‌و كه‌سانه‌یش كه له وڵاتی سه‌ره‌كی خۆیاندا ماونه‌ته‌وه، ده‌توانن راوێژكاریی وه‌ربگرن.\nلێره‌دا ده‌ستڕاگه‌یشتنتان به ماڵپه‌ڕه‌كه هه‌یه.\nسه‌ره‌ڕای ئه‌وه‌ش له "Startfinder" زانیاریی سه‌باره‌ت به‌هه‌ركام له خزمه‌تگوزارییه‌كان وه‌ك فێركاریی و خوله فێركارییه‌كان بوونی هه‌یه. ئه‌م زانیارییانه ده‌توانن بۆ گه‌ڕانه‌وه‌ی سه‌ركه‌وتووانه‌ی ئێوه كاریگه‌ر و به‌كه‌ڵك بن. هه‌روه‌ها راوێژكاران - واته فه‌رمانگه‌كان یان ناوه‌نده راوێژكارییه‌كان- له "Startfinder" هه‌ندێك په‌یوه‌ندی و خزمه‌تگوزاریی ده‌دۆزنه‌وه كه له رێگای ئه‌وانه‌وه ده‌توانن كه‌سانێك كه پێیان خۆشه بگه‌ڕێنه‌وه یارمه‌تیی و پشتگیریی بكه‌ن.\nلێره‌دا ده‌ستڕاگه‌یشتنتان به خزمه‌تگوزاریی تایبه‌تی راوێژكاران هه‌یه.\n”Startfinder" خزمه‌تێك له ئه‌نجومه‌نی هاوكاریی نێونه‌ته‌وه‌یی ئه‌ڵمانیا (GIZ) به سفارشتی وه‌زاره‌تی فیدراڵی هاوكاریی ئابووری و په‌ره‌پێدانه (BMZ). "Startfinder"به‌شێك له پلانی "Perspektive Heimat"(دیمه‌نی داهاتووی وڵات) وه‌زاره‌تی فیدراڵی هاوكاریی ئابووری و په‌ره‌پێدانه.


بایکۆت لە سلێمانى زیانى بە فرۆشگەکانى پۆشاکى قوتابییان گەیاندووە\nتا ئێستە بایکۆتى قوتابخانەکان لە سنووری پارێزگای سلێمانی بەردەوامە و مامۆستایان ئامادە نین بچنەوە هۆڵەکانی خوێندن، بەهۆیەوە هەموو ئەو چالاکییە ئابوورییانەى پێوەندییان بە خوێندنەوە هەیە، وەستاون و لەو نێوەندەشدا فرۆشگەکانى جلوبەرگى قوتابییان لە داخستن نزیک دەبنەوە.\nماوەی زیاتر لە شەش هەفتەیە پرۆسەی خوێندن لە دوو پارێزگای هەرێمى کوردستان دەستی پێ کردووەتەوە، بەڵام تا ئێستە لە سنووری پارێزگای سلێمانی دەرگەی قوتابخانەکان بەڕووی خوێندکاراندا نەکراونەتەوە، سەرەڕای ئەوەی بەرپرسانى پەروەردە دووپات لەوە دەکەنەوە کە پرۆسەی خوێندن لە مەترسیدایە، بەهۆى بایکۆتەکەیشەوە دەیان فرۆشگەى جلوبەرگى قوتابییان کڕیاریان نییە.\nئەحمەد حوسێن، یەکێکە لەو خاوەن دووکانانەی کە جلی خوێندنی مناڵانی هەیە، ئەو بە "وشە" دەڵێ، "پۆشاکەکانی ئێمە گشتی نین و تەنیا تایبەتن بە خوێندن، چەندان ساڵە بەو شێوەیە ئیش دەکەین و تەنیا ئەو پۆشاکانە دەهێنین کە خوێندکار لە قوتابخانە داوای لێ دەکەن، بەڵام ئەمساڵ لەگەڵ ئەوەی بڕێکی زۆر لە پۆشاکمان هێناوە، هێشتا هیچ سوفتاحێکمان نەکردووە و پۆشاکەکان وەک خۆیان ماونەتەوە".\nزیاتر دەڵێ، "لە ئەیلوولی ئەمساڵ کە دەستمان بەهێنانی پۆشاکی خوێندن کرد، بەهۆی دەست پێنەکردنی دەوام لە سنوورەکە، تەنانەت هێندەش جلمان نەفرۆشتووە کە کرێی مانگانەی دووکانەی پێ بدەین، بەڵکو ڕۆژانە تەنیا دەچین دەرگەی دووکانەکە دەکەینەوە و چاوەڕێ دەکەین کەی بێت و بایکۆت بشکێت و بازاڕ جووڵەى تێبکەوێت".\nفرۆشگەکانى تایبەت بە جلی منداڵان لەگەڵ ئەوەش کە پرۆسەی خوێندن دەستی پێ نەکردووە، لە لایەکی تریشەوە نائومێدن و هیچ هیوایەکیان نییە، چونکە پێیان وایە، لە لایەک کە بایکۆت هەیە، لە لایەکی تریش دۆخی خراپی دارایی هەیە، بۆیە پێیان وایە، ئەگەر پرۆسەی خوێندن لە سلێمانیش دەست پێ بکات، هاوشێوەى ساڵانى پێش تەنگژەى دارایى، بازاڕیان نابووژێتەوە، چونکە بەهۆى تەنگژەکەوە خەڵکێکى کەم جل بۆ منداڵەکانیان دەکڕن.\nفازڵ جەعفەر، یەکێکی تر لە فرۆشیارانى جلى خوێندن، ئاماژە بە دۆخی ئێستەى هەرێم و بایکۆتی مامۆستایان دەکات کە کاریگەری نەرێنی لەسەر ئەوان دروست کردووە، "لەگەڵ ئەوەی دۆخەکە خراپە، مامۆستایانیش لە لایەکی ترەوە ئەو دۆخەیان هێندەی تر خراپ کردووە، چونکە ئیشوکاری ئێمە ڕاستەوخۆ پێوەندی بە پرۆسەی خوێندنەوە هەیە".\nئەو بۆ "وشە" دەڵآ، "سەرجەمی دووکانەکانی تایبەت بە پۆشاکی خوێندن ئیشوکاریان وەستاوە، مانگانە پارەی کرێى دووکانەکانیش دەرناکەن، بڕێکی زۆر لە پۆشاکیش لە دووکانەکان هەیە کە ناکرێت دایخەین، بەڵام دووکانەکە دەکەینەوە و چاوەڕێی فرۆشتنێکی نائومێدانە دەکەین".\nلای خۆیەوە، محەمەد ڕەئووف، شارەزای بواری ئابووری بە "وشە"ی ڕاگەیاند، بەبێ هیچ بیرکردنەوەیەک، وەستانی پرۆسەی خوێندن لە سنووری پارێزگای سلێمانی کاریگەری نەرێنی لەسەر دۆخی بازاڕ دەبێت و جموجوڵی بازرگانیش کەم دەبێتەوە، چونکە کە پرۆسەی خوێندن وەستا، خواست لەسەر پێویستییەکان نامێنێت.\nباسی لەوەش کرد، لە کاتی پرۆسەی خوێندن خواستی زۆر لەسەر پێداویستی خوێندکار و قوتابی هەیە، کاتێک کە پرۆسەکە وەستابێت، ئیشکردن لەو بوارە کەم دەبێتەوە، بەشێکی بازاڕ دەوەستێت، ئەوانەشی کە لەو بوارە کار دەکەن و بژێویان لەسەر ئەوەیە، ئیشیان نامێنێت.\nسلێمانى- هۆشیار عەلى


له‌لایه‌ن: ئیسڕا بورهان - به‌روار: 2021-07-29-16:32:00 - کۆدی بابەت: 6093\nئەم بەشە پەیوەستە بە خوێندنی بنەما ئەندازەیی و بیرکاری و فیزیاییەکان بە پشتبەستن بە تیۆرییە ئەندازیارییەکان، خوێندکار بنەما سەرەکییەکانی بیرکاری و فیزیا بە چڕی و قوڵی دەخوێنێ، پاش دەرچوون ئەندازیار زیاتر کاری دیزاین و پلاندانان و سەرپەرشتی پڕۆژەکان دەکەن.\nئەندازیاریی تەکنیکی Technical Engineering\nتەکنیکی یان پۆلەتەکنیك یان تەکنەلۆجی ئەم بەشە لقێکە لە زانستی ئەندازیاریی، لەم بەشەدا فێرخواز گرنگی دەدات بە خوێندنی پێکهاتەی تەکنیکی ئامێرەکان و ڕێگای کۆنتڕۆڵکردنیان و خستنەکاریان، هەروەها کۆنتڕۆڵکردنی کردارە کیمیاوییەکان و چەندان بابەتی تریش، خوێندکار بنەما سەرەکییەکانی بیرکاری و فیزیا دەخوێنێت و زیاتر گرنگی بەلایەنی كردارەکی دەدرێت، واتە بەگشتی کاری کردارەکی تاقیگە و جێبەجێکردنی بابەتە تیۆرییەکان لە واقیعدا.\nجیاوازی نێوان ئەندازیاری و کۆلێژی تەکنیکی ئەندازیاری\nلە ڕووی ئەکادیمییەوە: ئەندازیاری زیاتر بایەخ بە تیۆری و دیزاین و گریمانەکان دەدات، بەڵام ئەندازیاری تەکنیکی پەیوەستە بە جێبەجێکردنی تیۆرییەکان لە واقعدا.\nلە ڕووی پسپۆڕییەکان: بەشێك لە پسپۆڕییەکان هاوبەشن لە ئەندازیاری گشتی دەخوێنرێت و هەروەها لە ئەندازیاری تەکنیکیش بەردەستە، بەڵام چەند پسپۆڕییەکی گرنگ هەیە تەنها لە ئەندازیاری گشتی دەخوێنرێت چەشنی تەلارسازی کە لە ئەندازیاری تەکنیکی ناخوێنرێت و بەردەست نییە.\nلە ڕووی کۆنمرەوە: بەشی ئەندازیاری بە گشتی کۆنمرەی بەرزتر وەردەگرێت بە بەراورد بە کۆلێژی تەکنیکی ئەندازیاری، شێواز و بواری خوێندنیان جیاوازە.\nلە ڕووی بڕوانامەوە: بڕوانامەی هەردوو بەش بەپێز و گرنگە هەر پسپۆڕییەکی ئەندازەیی بن، ئەندازیاری بە گشتی دیزاین و پلانی پڕۆژەکان دەکات و تەکنیکار ئەو دیزاینانە جێدەکات.\nلە ڕووی پلەبەندی پیشەییەوە: دەرچووی کۆلێژە ئەندازیارییەکان ئەندازیاری گشتیین یاخود ئەندازیاری زانستیین Science Engineering، دەرچووی کۆلێژی ئەندازیاریی تەکنیکی پێیان دەوترێت ئەندازیاری تەکنیکی، یاخود ئەندازیاری کرداری Technical Engineering.\nلە ڕووی داهات و مووچە: داهات پەیوەستە بە مەرج و یاسای ئەو شوێنانەی کە کاری تێدا دەکەیت، ئەگەر کەرتی تایبەت بێت یان حکوومی، هەروەها پسپۆڕی و لێهاتوویی ئەندازیار کاریگەرن لە دیاریکردنی مووچە و داهات.\nوەزارەتی خوێندنی باڵا نازناوی ئەندازیار دەبەخشێتە دەرچووی کۆلێژی ئەندازیاری و نازناوی ئەندازیاری تەکنیکی جێبەجێکار دەبەخشێتە دەرچووی کۆلێژی ئەندازیاری تەکنیکی.\nنموونەیەکی کرداری کە جیاوازییەکان ڕوون دەکاتەوە\nئەندازیارێکی کارەبا دیزاینی سیستەمی کارەبایی بۆ بینایەك دەکات، هەموو وردەکارییەکانی کارەبای ئەو بینایە بە وردی و ڕێکی دیزاین دەکات، ئەندازیاری تەکنیکی جێبەجێکاری کارەبایی دەست دەکات بە وەرگێڕانی ئەو دیزاینە بۆ واقیع، بە واتای جێبەجێکردنی دیزاینەکە لە دروستکردن و بەستنی ئامێرە کارەباییەکان پێکەوە لە بیناکە ئەرکی ئەندازیاری تەکنیکییە.\nبابه‌ته په‌یوه‌ندیداره‌كان به : جیاوازی نێوان ئەندازیاری و ئەندازیاری تەکنیکی


مامۆستیانی كەلار لەبەردەم دادگا گردبونەوە\nلە بەرامبەر جیاكردنەوەی پشكی مامۆستایانی زانكۆ و پەیمانگاكان لە پرۆژەی نیشتەجێبوونی بەهەشتی كەلار-ی تایبەت بە مامۆستایان،ئەمرۆۆ بەشێك لەمامۆستایانی شارۆچكەی كەلاری ناوەندی ئیدارەی گەرمیان لەبەردەم دادگای بەرای كەلار گردبونەوە\nنەبەرد ئەحمەد، وەك یەكێ لەمامۆستایانی ناڕازیی بۆ (رێگای كوردستان ) ئاشكرایكرد "ئەمڕۆ 13/3/2019 لە دادنووسی كەلار، هۆشدارییەكم ئاڕاستەی سەرۆكی لقی گەرمیانی یەكێتی مامۆستایانی كوردستان كرد و داوام كردووە بڕیاری جیاكردنەوەی پشكی مامۆستایانی زانكۆ و پەیمانگاكان لە پرۆژەی نیشتەجێبوونی بەهەشتی كەلاری تایبەت بەمامۆستایان هەڵبوەشێنێتەوە".\nگوتیشی: "جیاكردنەوەی پشكی مامۆستایانی زانكۆ و پەیمانگاكان لە پرۆژەی نیشتەجێبوونی بەهەشتی كەلار بەدەرە لە ڕێنماییەكان و نادادییەكی گەورەیە بەرامبەر بە مامۆستایانی پەروەردە، چونكە هەندێك لەو مامۆستایانە بە 12 خاڵەوە بوونەتە خاوەنی خانوو لەكاتێكدا مامۆستا هەیە لەسلكی وەزارەتی پەروەردە بە 22 خاڵەوە خانوو وەرناگرێت".\nئاماژەی بەوەشدا "پاش ئەوەی هۆشدارییەكەمان گەیشتە لقی گەرمیانی یەكێتی مامۆستایان، چاوەڕێ دەكەین بڕیارەكە هەڵبوەشێننەوە، بەپێچەوانەوە لەدادگای كارگێڕی سلێمانی سكاڵا تۆماردەكەین بۆ هەڵوەشاندنەوەی بڕیارەكە".\nپرۆژەی نیشتەجێبوونی بەهەشتی كەلار بریتییە لە 2 هەزار یەكەی نیشتەجێبوون كە 398 یەكەیان شوقەیە و لەم ڕێژەیە 200 خانووی دراوە بە مامۆستایانی زانكۆ و پەیمانگاكان.


قادری حاجی عەلی: پاشەكشێی سیاسی گۆڕان نائومێدیەكی گەورەی دروستكردووە\n02/06/2019 12260 جار خوێندراوه‌ته‌وه\nلەگفتوگۆیەكی رۆژنامەوانیدا، كە چەند رۆژنامەنووسێك لەگەڵی سازیانكردووە، "قادری حاجی عەلی" سیاسەتمەدار‌و كەسایەتی دیاری گۆڕەپانی سیاسی هەرێمی كوردستان، ڕۆشنایی دەخاتە سەر دوایین پێشهاتە سیاسییەكانی هەرێم‌و نیگەرانی‌و نائومێدی خەڵك لەحیزبەكان بەگشتی، لەگەڵ كۆمەڵێك پرسی تری تایبەت بەهۆكارەكانی چارەسەر نەكردنی پرسی موچە‌و پاشەكشێی بەردەوامی ژیان‌و گوزەرانی خەڵكی كوردستان لەسایەی ئەم مۆدیلە لەئیدارە‌و حوكمڕانی.\nباسەرەتا بەپرسیارە دەست پێبكەین، ناونیشانی ئێستای سیاسی ئێوە چییە؟\nقادری حاجی عەلی: گۆڕان ئێستا بەشێكە لەو دەسەڵاتە، ئەوەی گۆڕان لەپێناویدا دامەزرا‌و خەڵكێكی زۆریش قوربانی بۆدا چاككردنی بارودۆخی سیاسی‌و ئابوری‌و كۆمەڵایەتی بوو، نەك پلە‌و پۆست‌و ئیمتیاز دۆزینەوە، ئێمە ئەم بزوتنەوەیەمان دروست نەكردوە بۆ ئەوەی چەواشەی خەڵك بكات، بەڵكو بۆ ئەوە بوو ڕاستگۆیانە خەڵك لەگەڵ سیاسەت ئاشت بكاتەوە، ببێتە زمان حاڵی زوڵم لێكراوەكانی هەرێمی كوردستان. ئەمەی ئێستا ڕوو دەدات پشتكردنە لەدەنگدەرانی گۆڕان‌و خەڵكی ئەم هەرێمە، لەوەی كە گۆڕان هەوڵێك بێت بۆ گۆڕانكاری ڕیشەیی ئێستا ڕێگرە لە گۆڕانكاریەكان.


مەترسییەکانی کۆرۆنا لەسەر نەخۆشی شەکرەی جۆری دوو زیاترە، تیپەکانی تۆپی پێ دەتوانن بە ٢٦ یاریزان لە خولی پاڵەوانێتیی ئەورووپا بەشدار بن. 4 maj kl 16.32 – Radio Sweden Kurdish – ڕادیۆی سوید – Radyoya Swêdê – Rojapp\nHome/هەواڵنێرەکان/مەترسییەکانی کۆرۆنا لەسەر نەخۆشی شەکرەی جۆری دوو زیاترە، تیپەکانی تۆپی پێ دەتوانن بە ٢٦ یاریزان لە خولی پاڵەوانێتیی ئەورووپا بەشدار بن. 4 maj kl 16.32 – Radio Sweden Kurdish – ڕادیۆی سوید – Radyoya Swêdê\nمەترسییەکانی کۆرۆنا لەسەر نەخۆشی شەکرەی جۆری دوو زیاترە، تیپەکانی تۆپی پێ دەتوانن بە ٢٦ یاریزان لە خولی پاڵەوانێتیی ئەورووپا بەشدار بن. 4 maj kl 16.32 – Radio Sweden Kurdish – ڕادیۆی سوید – Radyoya Swêdê\nدەربارەی Radio Sweden Kurdish – ڕادیۆی سوید – Radyoya Swêdê\nPrevious Alp: Têkoşîna hevpar û rêxistinbûyî şert e\nNext لەدایکبووانی دەرەوەی سوید مووچەی خانەنشینییان کەمترە – Radio Sweden Kurdish – ڕادیۆی سوید – Radyoya Swêdê


سەرەتا»مۆبایل»ئه‌ندرۆید Android»٧ براوسه‌ری نایابی ئه‌ندرۆید\nبراوسه‌ر بریتیه له به‌شێکی گرنگی گشت سیسته‌مه‌کانی ئه‌ندرۆید و IOS و PC و ماک که له‌رێگه‌ی ئه‌م پرۆگرامه‌وه ده‌توانی به ئاسانی به‌دوای زانیاری یاخود کارێکی دیاری کراوی خۆتدا بگه‌رێیت .\nگشت سیسته‌مێکی ئه‌ندرۆیدیش و گشت مۆبایلێکیش که له‌سه‌ر سیسته‌می ئه‌ندرۆید به‌رهه‌م ده‌هێنرێت ، براوسه‌رێکی تایبه‌تی به خۆی به‌ڵام ئــه‌مانه نابێته هۆی ئه‌وه‌ی بلێێن که براوسه‌ری سه‌ره‌کی مۆبایله‌که‌ت کۆمه‌لێک کات چه‌ندان تایبه‌تمه‌ندی به دووره بۆ پرکردنه‌وه‌ی و ئه‌و بۆشایه‌نه کۆمه‌لێک گه‌شه‌پێده‌رانی ئه‌ندرۆید هه‌ڵده‌ستن به دروستکردنی براوسه‌رێکی چاکتر بۆی ، که له‌نێوانیشیاندا کێبرێکی یه‌کدی ده‌که‌ن\nئه‌مرۆ باسی ٧ جۆری باشترنیاتان بۆ ده‌که‌ین :\nیه‌کێکه له‌باشترین براوسه‌ره‌کان که چه‌نده‌ها تایبه‌تمه‌ندی گرنگی تێدایه یه‌کێک له سه‌رنجڕاکێشترین تایبه‌تمه‌ندیه‌کانی هه‌بوونی پاراستنی ئه‌و زانیاریه که گه‌ڕاویت به دوایدا یاخود وه‌ک تێپه‌ڕه وشه و ئیمێل و شته‌کانی به شێوه‌یه‌کی زۆر سه‌رکه‌وتوونه ئه‌توانێ بیان پارێزێت\nChrome له جۆری بێتا\nیه‌کێکی تره له براوسه‌ره باشه‌کان چه‌ندین تایبه‌تمه‌ندی نایابی هه‌یه باشترین تایبه‌مه‌ندی ئه‌م له ڕووی ڕووخساو و سه‌رنجراکێشی تایبه‌ته گرنگ ترین شتی ئه‌م برواسه‌ره له که‌مترین جۆری مۆبایلی ئه‌ندرۆید توشی CRASH ده‌بێت\nیه‌کێکی تره له باشترین جۆری براوسه‌ره‌کان چه‌ندین تایبه‌تمه‌ندی گرنگی تری تێدایه گرنگ ترین شت له‌وانه گواستنه‌وه‌ی ڕاسته‌وخۆی زانیاری گه‌ڕان و تێپه‌ڕ وشه و چه‌ندانی شتی تر بۆ نێو کۆمپیته‌ره‌که‌ت به شێوه‌یه‌کی ئۆنلاین بۆ هه‌ژماری سه‌ره‌کیت له فایر فۆکس .\nبراوسه‌رێکی زۆر ناسراوه به‌هۆی ڕوکاره فلاته سه‌رنجراکێشه‌یه‌وه له‌وه‌ش گرنگتر کێشی که‌می بۆ داگرتن و خێراێکی باش و ریکلام بلۆکه‌رێکی ناوازه .\nبراوسه‌رێکی شێوازه زۆر سه‌رکه‌وت له بارکردنی په‌ڕه‌ی ئینته‌رنێتدا ، کاتێک تۆ کلیلت له‌سه‌ر هه‌ر به‌سته‌ر کرد به داگرتنی دوگمه‌ی HOME چونه ده‌ره‌وه لێی له‌و کاته به شێوه‌یه‌کی زیره‌کاندا په‌ڕه‌که بار ده‌کات دواتر له داگرتنی به‌شی recent کاتێک براوسه‌ره‌که‌ت کرده‌وه ده‌توانی به به ته‌واوی باری کردووه ئه‌مه‌ش کارێکی زۆر باشه بۆ هێله لاوازه‌کان .\nکێبرکێه‌کی زۆر گه‌وره ده‌کات له نێوان هه‌موویاندا له ڕووی خێرایه‌وه به تایبه‌ت له دژی براوسه‌ری CM BROWSER که براوسه‌رێکی زۆر خێرا و که‌م کێشه ئه‌مرۆکه ئه‌م براوسه‌ره کێبرکێی ده‌کات زۆربه‌ی کات له کاتی نوێکردنه‌وه‌کان بۆ وه‌شه‌کانی نوێ خێرایه‌کی زۆر زیاتر له یه‌کتر به‌رده‌ست ده‌بێت .\nبراوسه‌رێکی زۆر نایابه بۆ بڵاوپێکردنه‌وه‌ی زانیاریه‌کان و هاوبه‌شی پێکردنیان ،\nبابەتەكانی پێشووترپێنج پرۆگرامی سه‌رنجڕاکێشی گۆگڵ [ئه‌ندرۆید]\nبابەتی دواتر کارپێکردنی یاریه ئۆنلاین و ئۆفلاینه‌کانی ئه‌ندرۆید له‌سه‌ر کۆمپیوته‌ر\nئەم هەنگاوانە جێبەجێبکە، تاوەكو كۆمپیوتەرەكەت جام نەکات\nلەلایەن A.f.A KuRd 31/01/2016\nزۆر جار کۆمپیوتەرەکانمان جام دەکات یاخود داوای داخستی بەرنامەمان لێدەکات يان لەکاتی کوژانەوە زووناکوژێتەوە. هەموو ئەوانە…


هێزەکانی عێراق لانیکەم له‌سه‌دا 80 ی رۆژهەڵاتی موسڵیان گرتۆتەوە لە "دەوڵەتی ئیسلامی لە عێراق و شام" (داعش)، وتەبێژی هێزە تایبەتەکان کە سەرپەرشتی هەڵمەتەکە دەکات چوارشەممە (11 کانونی دووەم) رایگەیەند، ئاژانسی فرانس پرێس بڵاویکردەوە.\nوتەبێژی هێزەکانی دژە تیرۆر، سەباح نوعمان، لە موسڵ بە ئاژانسی فرانس پرێسی وت: "پێموایە دەتوانیت بڵێیت کە ئێمە له‌سه‌دا 80 بۆ 85"ی بەری رۆژهەڵاتی موسڵمان گرتۆتەوە.\nفەرماندەی ئۆپەراسیۆنەکانی نەینەوا، فەریق عەبدولئەمیر رەشید یاره‌ڵا بە دیارونای وت: "هێزەکانمان ئاڵای عێراقیان لە سەر چەند بینایەکی حكومی هەڵداوە لە بەشی رۆژهەڵاتی موسڵ،" لەنێویاندا خانەی داد، بینای گەیاندن و په‌یوه‌ندیه‌كان، بینای خزمەتگوزاری پۆست، بینای وەبەرهێنان، فەرمانگەی باجەکان، فەرمانگەکانی ئاو و کارەبا و بەشی ناوخۆیی کچانی زانکۆی موسڵ.\nیاره‌ڵا رایگەیاند کە چەند ناوچەیەكی گەڕەکەکانی نەمعە و باب ئەلشەمس گیراونەتەوە.\nوتیشی: "هێزەکانمان پێشڕەوی گەورە بەدەستدێنن لە بەرەکاندا بۆ رۆژی سێهەمی پێشه‌وەچوونەکان."\nهاوکات وەزارەتی کۆچ و کۆچبەرانی عێراق چوارشەممە رایگەیاند کە ژمارەی ئەو کەسانەی ئاوارەبوون لە سەرەتای ئۆپەراسیۆنی موسڵەوە گەیشتووەتە 173,584 ئاوارە.\nوتەبێژی وەزارەتەکە، ستار نەورۆز، لە راگەیەندراوێکدا وتی: "تیمەکانی وەزارەت ئەمڕۆ پێشوازیانکرد لە 2,320 کەس کە لە شارۆچکەکانی حەویجە، تەلئەبتە، قوسییەت، تلکێف و قەراج، و گەڕەکەکانی سۆمەر، نەبی یونس، فەلەستین و غوفرانی موسڵەوە هاتبوون."\nهێزەکانی عێراق پوختەی دەستکەوتەکانی شەڕی موسڵ رادەگەیەنن